Pasaran getah ditutup rendah

KUALA LUMPUR, 3 Mei- Pasaran getah Malaysia ditutup rendah hari ini dipengaruhi oleh ringgit yang mengukuh sedikit dan pretasi lemah di pasaran niaga hadapan getah serantau susulan ketiadaan peniaga China berikutan penutupan Shanghai Futures Exchange, kata seorang peniaga.Pada 5.45 petang, ringgit meningkat kepada 4.4520/4550 berbanding dolar AS daripada paras penutup 4.4640/4640 pada Selasa.Beliau berkata ketidaktentuan kenaikan kadar faedah dan penurunan data pekerjaan Amerika Syarikat (AS) pada Mac memberi kesan kepada sentimen global.

“Bagaimanapun, penurunan selanjutnya dikekang oleh harga minyak mentah yang stabil ketika para peniaga menunggu keputusan mesyuarat Rizab Persekutuan AS (Fed) pada lewat hari ini,” katanya kepada Bernama. Peniaga itu berkata harga minyak naik sedikit pada awal dagangan Asia pada Rabu sebelum berakhirnya mesyuarat Fed, meskipun kebimbangan terhadap keadaan ekonomi yang semakin memburuk menyebabkan harga susut pada paras terendah dalam tempoh lima minggu.Sementara itu, dilaporkan peluang pekerjaan AS merosot bagi tiga bulan berturut-turut pada Mac dan pemberhentian pekerja meningkat ke tahap tertinggi dalam tempoh lebih daripada dua tahun, membayangkan pasaran buruh yang lemah yang dijangka dapat membantu usaha Fed menangani inflasi.Pasaran getah tempatan akan ditutup pada 4 Mei (Khamis) sempena sambutan Hari Wesak dan akan kembali beroperasi pada 5 Mei (Jumaat). Harga Lembaga Getah Malaysia (LGM) bagi Standard Malaysian Rubber 20 (SMR 20) turun lapan sen kepada 592.50 sen sekilogram manakala lateks pukal tidak berubah pada 484.50 sen sekilogram.Pada 5 petang, harga rujukan LGM bagi getah fizikal SMR 20 berada pada 593.5 sen sekilogram manakala lateks pukal pada 483.5 sen sekilogram.- BERNAMA


OPR naik, Ringgit ditutup mengukuh berbanding Dolar AS

KUALA LUMPUR, 3 Mei- Ringgit ditutup mengukuh berbanding dolar Amerika Syarikat (AS) susulan keputusan tidak dijangka Jawatankuasa Dasar Monetari Bank Negara Malaysia (BNM) menaikkan kadar dasar semalaman sebanyak 25 mata asas kepada 3.00 peratus.Pada 6 petang, unit tempatan itu naik kepada 4.4525/4580 berbanding dolar AS daripada 4.4640/4640 pada akhir urus niaga semalam.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata berdasarkan kenyataan BNM, kenaikan kadar dasar semalaman atau OPR pada 3.00 peratus itu adalah sesuatu yang telah dijangkakan bagi tahun ini.“Kami melihatnya sebagai positif dalam keadaan OPR kembali normal dan bank pusat mempunyai ruang dasar lebih ketara untuk memberi respons terhadap kejutan ekonomi di masa depan,” katanya kepada Bernama.BNM berkata paras 3.00 peratus itu mengembalikan kadar faedah utama tersebut ke paras sebelum krisis dan selaras dengan keadaan ekonomi yang lebih kukuh.“Adalah penting untuk memastikan OPR berada pada tahap wajar bagi membendung isu yang boleh timbul daripada tempoh kadar faedah rendah berpanjangan seperti terlalu banyak pinjaman. Kami akan memastikan OPR ini menyokong pertumbuhan mampan dan pada masa sama terus mengawal inflasi,” kata BNM dalam kenyataan hari ini.

(Ringgit ditutup mengukuh berbanding Dolar AS)

Dalam pada itu, kalangan pelabur kini menunggu pengumuman Jawatankuasa Dasar Terbuka Persekutuan AS lewat hari ini yang turut dijangka mengumumkan kenaikan kadar faedah sebanyak 25 mata asas.Mohd Afzanizam menyifatkan sebarang pendirian Rizab Persekutuan (Fed) AS yang cenderung kepada kadar faedah lebih rendah sebaliknya akan memacu kenaikan ringgit dalam masa terdekat.Sementara itu, ringgit diniagakan rendah berbanding mata wang utama lain.Ringgit turun berbanding yen Jepun kepada 3.2833/2876 daripada 3.2388/2402 semalam, susut berbanding pound Britain pada 5.5727/5796 daripada 5.5632/5636 serta rendah berbanding euro kepada 4.9156/9216 daripada 4.8902/8906 pada Selasa.Unit tempatan itu bagaimanapun diniagakan bercampur-campur berbanding mata wang Asean lain.Ia mengukuh berbanding peso Filipina kepada 8.04/8.05 daripada 8.05/8.07; tidak berubah berbanding rupiah Indonesia pada 3.303/303.5; rendah berbanding dolar Singapura kepada 3.3420/3463 daripada 3.3411/3414 dan susut berbanding baht Thailand pada 13.0817/1037 daripada 13.0423/0478.- BERNAMA


Kadar antara bank jangka pendek ditutup kukuh

KUALA LUMPUR, 3 Mei- Kadar antara bank jangka pendek ditutup stabil pada Rabu apabila operasi Bank Negara Malaysia (BNM) menyerap lebihan mudah tunai daripada sistem kewangan.Mudah tunai dalam sistem konvensional meningkat kepada RM53.94 bilion daripada RM51.71 bilion pada sebelah pagi, manakala dana Islam berkurangan kepada RM18.29 bilion daripada RM21.03 bilion.Terdahulu, bank pusat menawarkan tiga tender pasaran wang konvensional, satu tender program komoditi murabahah dan satu tender repo berbalik.BNM juga mengumumkan ketersediaan kemudahan repo berbalik, perjanjian jual dan beli balik, serta komoditi murabahah bercagar untuk tempoh satu hingga tiga bulan.BNM menyemak tender semalaman konvensional daripada RM48.40 bilion kepada RM52.90 bilion.Pada 4 petang, BNM melaksanakan tender pasaran wang konvensional RM52.90 bilion dan tender pasaran wang murabahah RM18.30 bilion, kedua-duanya untuk wang dua hari.Kadar Semalaman Islam Malaysia (MYOR-i) adalah 2.72 peratus pada 2 Mei, 2023.- BERNAMA


OPR 2023: BNM umum kenaikan OPR kepada 3.0 peratus

KUALA LUMPUR, 3 Mei - Jawatankuasa Dasar Monetari (MPC) Bank Negara Malaysia (BNM) memutuskan untuk menaikkan Kadar Dasar Semalaman (OPR) sebanyak 25 mata asas kepada 3.0 peratus.Kenaikan OPR itu adalah pertama bagi tahun ini selepas bank pusat itu mengekalkan kadar OPR bulan Januari dan Mac lalu pada paras 2.75 peratus.Susulan peningkatan itu, kadar tertinggi dan terendah koridor bagi OPR turut dinaikkan masing-masing kepada 3.25 peratus dan 2.75 peratus.BNM dalam satu kenyataan berkata, ekonomi global terus didorong oleh keadaan permintaan dalam negeri yang berdaya tahan dengan sokongan keadaan pasaran pekerja yang teguh serta pemulihan ekonomi China yang lebih kukuh daripada jangkaan.Bagaimanapun, bank pusat itu berkata ekonomi global terus terjejas oleh tekanan kos yang tinggi dan kadar faedah yang lebih tinggi."Inflasi keseluruhan terus menurun namun inflasi teras terus melebihi purata yang pernah dicatatkan sebelum ini.  "Pendirian dasar monetari bagi kebanyakan bank pusat dijangka kekal ketat. Prospek pertumbuhan terus bergantung pada risiko pertumbuhan menjadi lebih perlahan, terutamanya disebabkan oleh ketegangan geopolitik yang semakin meruncing," katanya.Katanya inflasi sebenar yang lebih tinggi daripada jangkaan dan keadaan pasaran kewangan yang menjadi ketat secara ketara.Ia termasuk berikutan tekanan yang berterusan dalam sektor perbankan.

KEGIATAN EKONOMI NEGARA BERKEMBANGTambah kenyataan itu lagi, perkembangan terkini menunjukkan bahawa kegiatan ekonomi negara berkembang pada suku pertama tahun 2023 selepas mencatatkan prestasi kukuh pada tahun 2022.Meskipun eksport dijangka menjadi sederhana, pertumbuhan pada tahun 2023 akan didorong oleh permintaan dalam negeri.Katanya, perbelanjaan isi rumah kekal berdaya tahan, disokong oleh keadaan pasaran pekerja yang lebih baik.Ia memandangkan pengangguran terus menurun ke tahap sebelum pandemik.Malah ketibaan pelancong yang meningkat dijangka menggiatkan aktiviti berkaitan pelancongan. Katanya, projek infrastruktur berbilang tahun yang terus dilaksanakan akan menyokong aktivitipelaburan."Keadaan kewangan domestik juga terus kondusif untuk pengantaraan kewangan tanpa tanda-tanda pengetatan berlebihan yang mempengaruhi aktiviti penggunaan dan pelaburan. Tambahnya, risiko prospek pertumbuhan dalam negeri secara relatif seimbang.Risiko pertumbuhan menjadi lebih tinggi berpunca terutamanya daripada faktor-faktor dalam negeri seperti aktiviti pelancongan yang lebih kukuh daripada jangkaan serta pelaksanaan projek termasuk projek yang dinyatakan dalam pembentangan semula Belanjawan 2023."Manakala risiko pertumbuhan menjadi lebih perlahan berpunca daripada pertumbuhan global yang lebih lemah daripada jangkaan dan keadaan pasaran kewangan global yang semakin tidak menentu," katanya.

INFLASI MENUNJUKKAN TREND MENURUNDalam pada itu, inflasi keseluruhan menunjukkan trend menurun pada bulan-bulan kebelakangan ini disebabkan oleh faktor kos yang menurun. "Inflasi keseluruhan dan inflasi teras dijangka menjadi sederhana sepanjang tahun 2023, berpurata antara 2.8 peratus hingga 3.8 peratus."Bagaimanapun, inflasi teras akan kekal pada paras tinggi berikutan keadaan permintaan yang kukuh," tambahnya.Sementara itu, kawalan harga dan subsidi bahan api sedia ada akan terus membendung sebahagian daripada tekanan inflasi yang meningkat.Imbangan risiko terhadap prospek inflasi cenderung ke arah inflasi menjadi lebih tinggi dan terus bergantung pada sebarang perubahan pada dasar dalam negeri."Ia termasuk mengenai subsidi dan kawalan harga, perkembangan pasaran kewangan serta harga komoditi global," katanya.

Memandangkan prospek pertumbuhan dalam negeri yang terus berdaya tahan, MPC menilai bahawa kini adalah masa yang tepat untuk terus mengembalikan tahap akomodasi monetari ke paras yang wajar."Berikutan keputusan ini, MPC telah mengakhiri rangsangan monetari yang bertujuan untuk menangani krisis COVID-19 bagi menggalakkan pemulihan ekonomi."Susulan kekukuhan ekonomi Malaysia yang berterusan, MPC juga mengakui perlunya pendirian dasar monetari yang wajar bagi mengelakkan risiko ketidakseimbangan kewangan pada masa hadapan," katanya.Pada tahap OPR semasa, pendirian dasar monetari kekal agak akomodatif dan terus menyokong pertumbuhan ekonomi.MPC akan terus memastikan pendirian dasar monetari kekal konsisten dengan prospek inflasi dan pertumbuhan dalam negeri.Pada mesyuarat pertama bagi 2023 pada Januari lalu, MPC BNM telah mengambil keputusan dengan mengekalkan kadar penanda aras pinjaman dan deposit itu pada 2.75 peratus selepas empat kenaikan secara berturut-turut tahun lalu.OPR dinaikkan bermula Mei, Julai, September dan November tahun lalu.Ia dengan masing-masing meningkat sebanyak 25 mata asas kepada 2.75 peratus berbanding paras rekod terendah 1.75 peratus sebelumnya.

BERITA BERKAITANOPR diunjur kekal ekoran situasi ekonomi semasa yang perlahan - PenganalisisBNM dijangka kekalkan status quo OPR, mesyuarat MPC - Juwai IQIKadar inflasi masih rendah, terlalu awal untuk ramal OPR - Pakar ekonomiPengekalan OPR sesuai kadar inflasi semasaPengekalan OPR tanpa campur tangan kerajaan - RafiziOPR dikekalkan pada 2.75% - BNMOPR kekal pada 2.75 peratusBersedia hadapi kenaikan OPR seterusnyaKenaikan OPR bagi menjamin kestabilan ekonomi negaraKenaikan OPR imbangi risiko inflasi


Bursa Malaysia dibuka rendah, jejaki prestasi Wall Street

KUALA LUMPUR, 3 Mei- Bursa Malaysia dibuka rendah pada Rabu, menjejaki penurunan Wall Street dalam tempoh semalaman apabila kebimbangan terhadap sektor perbankan Amerika Syarikat (AS) muncul kembali menjelang keputusan kadar Rizab Persekutuan AS (Fed) lewat hari ini.Pada pukul 9.11 pagi, FTSE Bursa Malaysia KLCI (FBM KLCI) turun 3.79 mata kepada 1,422.32 daripada 1,426.11 ketika ditutup pada Selasa.Indeks itu dibuka 2.21 mata lebih rendah kepada 1,423.90.Lingkungan pasaran adalah negatif dengan kaunter rugi mengatasi kaunter untung sebanyak 215 berbanding 109, manakala 260 kaunter tidak berubah, 1,655 kaunter tidak diniagakan dan 19 yang lain digantung.Jumlah dagangan sebanyak 269.03 juta unit bernilai RM83.78 juta.Naib Presiden Penyelidikan Ekuiti, Rakuten Trade Sdn Bhd, Thong Pak Leng berkata Purata Perindustrian Dow Jones merosot 367 mata, manakala Nasdaq ditutup 132 mata lebih rendah walaupun hasil berjangka 10 tahun Perbendaharaan AS berakhir rendah pada 3.43%.Beliau berkata di peringkat tempatan, FBM KLCI meningkat kembali untuk ditutup di atas paras 1,425 semalam.“Walau bagaimanapun, kami berpandangan aktiviti pembelian akan reda hari ini menjelang cuti umum esok (Khamis), justeru kami menjangkakan indeks bergerak dalam julat 1,420 hingga 1,430.“Sementara itu, kami yakin saham minyak dan gas akan mengalami lebih banyak cabaran hari ini berikutan penurunan harga minyak mentah ekoran jangkaan satu lagi kenaikan kadar faedah, ditambah dengan permintaan lemah dari China yang menyaksikan minyak mentah Brent merosot kepada kira-kira AS$75 setong, ” katanya kepada Bernama.Di peringkat tempatan, Tenaga turun dua sen kepada RM8.95, Petronas Chemicals kurang empat sen kepada RM7.16 dan Petronas Gas susut 22 sen kepada RM17.00.Bagi saham wajaran tinggi yang lain, Maybank, Public Bank dan CelcomDigi masing-masing tidak berubah pada RM8.68, RM3.92 dan RM4.40 manakala CIMB susut dua sen kepada RM5.07 dan IHH Healthcare menguncup tujuh sen kepada RM5.77.Antara saham aktif, Hong Seng dan Vinvest masing-masing tidak berubah pada 12.5 sen dan 20.5 sen, Destini menambah satu sen kepada 8.5 sen, Pelikan turun satu sen kepada 76 sen dan Bahvest kurang tiga sen kepada 33 sen.

Di papan indeks, Indeks FBM Emas turun 26.17 mata kepada 10,428.83, Indeks FBMT 100 menguncup 25.55 mata kepada 10,115.61 dan Indeks FBM Emas Syariah susut 33.29 mata kepada 10,764.51.Indeks FBM ACE merosot 31.17 mata kepada 5,285.45 dan indeks FBM 70 kurang 28.33 mata kepada 13,528.97.Mengikut sektor, Indeks Produk dan Perkhidmatan Perindustrian turun 0.95 mata kepada 171.49, Indeks Perkhidmatan Kewangan susut 6.34 mata kepada 15,596.38 dan Indeks Tenaga kurang 7.16 mata kepada 838.66.Walau bagaimanapun, Indeks Perladangan meningkat 2.46 mata kepada 6,795.40. -BERNAMA


Kadar jangka pendek diunjurkan kekal stabil disokong operasi BNM

KUALA LUMPUR, 3 Mei- Kadar jangka pendek diunjurkan kekal stabil pada Rabu dengan operasi Bank Negara Malaysia (BNM) akan menyerap lebihan mudah tunai daripada sistem kewangan.Mudah tunai dianggarkan berjumlah RM51.71 bilion dalam sistem konvensional dan RM21.03 bilion dalam dana Islam.Hari ini, bank pusat akan menawarkan tiga tender pasaran wang konvensional RM1 bilion masing-masing bagi tujuh hari, 14 hari dan 34 hari.BNM juga akan melaksanakan tender Program Komoditi Murabahah bernilai RM500 juta bagi 21 hari serta tender repo berbalik RM700 juta untuk 34 hari.

Bank pusat itu juga mengumumkan ketersediaan kemudahan repo berbalik, perjanjian jual dan beli semula dan Komoditi Murabahah Bercagar untuk tempoh satu hingga tiga bulan.Pada pukul 4.00 petang, BNM akan menjalankan tender semalaman konvensional sehingga RM48.4 bilion dan tender semalaman Murabahah bagi RM19.5 bilion. -BERNAMA


Ringgit dibuka tinggi berbanding dolar AS

KUALA LUMPUR, 3 Mei- Ringgit dibuka tinggi berbanding dolar Amerika Syarikat (AS) didorong ketidaktentuan sentimen pasaran menjelang keputusan kadar faedah AS.Pada pukul 9.00 pagi, mata wang tempatan meningkat kepada 4.4570/4600 berbanding dolar AS daripada 4.4640/4640 ketika ditutup pada Selasa.Peniaga ActivTrades, Dyogenes Rodrigues Diniz berkata menjadi kelaziman untuk pasaran bergerak secara mendatar menjelang keputusan seperti ini, terutama ketika fakta menunjukkan bahawa inflasi di AS kekal tinggi, walaupun kadarnya semakin perlahan dengan setiap bacaan baharu.“Justeru, kebanyakan pakar yakin Rizab Persekutuan AS (Fed) akan meningkatkan kadar faedah kepada 5.25% daripada 5%.“Jika itu berlaku, mesej keseluruhan kepada pasaran ialah Fed akan terus mengetatkan dasar monetarinya, walaupun pada kadar lebih perlahan di samping memantau ekonomi dengan teliti,” katanya dalam nota penyelidikan.Sementara itu, ringgit diniagakan tinggi kebanyakannya berbanding beberapa mata wang utama.Unit domestik turun berbanding yen Jepun kepada 3.2674/2698 daripada 3.2388/2402 semalam dan naik berbanding pound British kepada 5.5619/5656 daripada 5.5632/5636.Ringgit bagaimanapun susut berbanding euro kepada 4.9089/9122 daripada 4.8902/8906 semalam.

Mata wang tempatan juga didagangkan bercampur-campur berbanding mata wang Asean.Ringgit meningkat berbanding rupiah Indonesia kepada 302.8/303.2 daripada 303.3/303.5 ketika ditutup pada Selasa, serta naik berbanding dolar Singapura kepada 3.3403/3431 daripada 3.3411/3414.Unit tempatan tinggi berbanding peso Filipina kepada 8.04/8.05 daripada 8.05/8.07 semalam namun rendah berbanding baht Thailand kepada 13.0830/0984 daripada 13.0423/0478. -BERNAMA


KUALA LUMPUR, 2 Mei- Kontrak niaga hadapan FTSE Bursa Malaysia KLCI (FBM KLCI) di Bursa Malaysia Derivatives ditutup kebanyakannya tidak berubah hari ini.Pada penutup dagangan, kontrak Mei 2023 dan Jun 2023 tidak berubah pada 1,422.50, September 2023 kekal pada 1,415.50 dan Disember 2023 naik lima mata kepada 1,417.00.Jumlah dagangan meningkat kepada 8,539 lot daripada 7,661 lot pada Jumaat minggu lepas manakala kepentingan terbuka menokok kepada 44,099 kontrak daripada 43,988 kontrak.Pada 5.00 petang, FBM KLCI naik 0.7% atau 10.16 mata kepada 1,426.11 daripada 1,415.95 pada Jumaat lepas.Pasaran ditutup pada Isnin bersempena dengan cuti umum Hari Pekerja. -BERNAMA

(Niaga hadapan FBM KLCI ditutup kebanyakannya tidak berubah)


Ringgit ditutup rendah berbanding Dolar AS

KUALA LUMPUR, 2 Mei- Ringgit diniagakan rendah berbanding dolar US selepas para peniaga mengambil keputusan untuk menunggu kadar baharu Jawatankuasa Pasaran Terbuka Persekutuan (FOMC) dan Jawatankuasa Dasar Monetari (MPC). Pada 6 petang, ringgit susut kepada 4.4640/4640 berbanding dolar US daripada 4.4600/4645 yang dicatatkan semasa Jumaat minggu lepas. Ketua Ahli Ekonomi dan Kewangan Sosial Bank Muamalat Malaysia Bhd Mohd Afzanizam Abdul Rashid berkata hampir semua pakar ekonomi yang ditinjau Bloomberg menjangkakan kadar dasar semalaman (OPR) tidak berubah pada 2.75 peratus.Tiga ahli ekonomi meramalkan kadar itu akan dinaikkan sebanyak 25 mata asas. "Indeks Pengurus Pembelian (IPP) terkini bagi Malaysia dikekalkan pada 48.8 mata untuk April. Ini menandakan penguncupan bulan kelapan berturut-turut berkenaan dengan sentimen perniagaan dalam sektor pembuatan. "Ini boleh membantu meningkatkan senario tiadanya perubahan dalam OPR apabila ahli-ahli MPC bermesyuarat esok,'' katanya kepada Bernama.Beliau berkata ringgit harus kekal pada paras semasa 4.46 memandangkan peserta pasaran juga menunggu pendirian FOMC terhadap dasar akan datang, yang juga akan dikeluarkan esok. "Dari sudut teknikal, ringgit berlegar di kedudukan terlebih jual, menunjukkan kemungkinan adanya kenaikan. Mungkin keputusan Fed yang kurang memberangsangkan akan mengukuhkan nilai ringgit dalam tempoh terdekat," katanya.

Ringgit diniagakan kebanyakannya tinggi berbanding mata wang utama. Ia menokok berbanding yen Jepun kepada 3.2388/2402 daripada 3.2770/2805, naik berbanding euro kepada 4.8902/8906 daripada 4.9011/9060 tetapi jatuh berbanding pound Britain kepada 5.5632/5636 daripada 5.5558/5614 sebelumnya.Sementara itu, ringgit diniagakan bercampur-campur berbanding mata wang Asean. Ia meningkat berbanding rupiah Indonesia kepada 303.3/303.5 daripada 303.9/304.3 yang dicatatkan semasa Jumaat lepas dan lebih tinggi berbanding baht Thailand pada 13.0423/0478 daripada 13.0612/0801.Bagaimanapun ringgit lemah berbanding dolar Singapura kepada 3.3411/3414 daripada 3.3351/3387 dan tidak berubah berbanding dolar Singapura kepada 8.05/8.07 daripada 8.05/8.06 sebelum ini.- BERNAMA


Pasaran getah ditutup tinggi

KUALA LUMPUR, 2 Mei- Pasaran getah ditutup tinggi hari ini di tengah-tengah ketiadaan peserta dari China berikutan cuti umum sempena Hari Pekerja dari 1-3 Mei di negara itu, kata seorang peniaga.Beliau berkata kebimbangan kemungkinan pertumbuhan ekonomi yang semakin buruk serta potensi krisis bank menjelang mesyuarat Rizab Persekutuan Amerika Syarikat (Fed) seterusnya meningkatkan lagi sentimen pasaran. “Bagaimanapun, kenaikan seterusnya dihadkan oleh prestasi bercampur-campur daripada pasaran niaga hadapan getah serantau dan data ekonomi yang lemah,” katanya kepada Bernama. US Institute for Supply Management melaporkan aktiviti pembuatan Amerika Syarikat (AS) pada April kekal lemah dengan Indeks Pengurus Pembelian (PMI) pembuatan berada pada 47.1 di tengah-tengah kos pinjaman tinggi dan kekangan kredit, yang meningkatkan risiko kemelesetan tahun ini. Harga Lembaga Getah Malaysia (LGM) bagi Standard Malaysian Rubber 20 (SMR 20) dan lateks pukal naik sebanyak 1.5 sen masing-masing kepada 599.5 sen sekilogram dan 483.5 sen sekilogram. Pada 5.00 petang, harga rujukan LGM bagi getah fizikal SMR 20 berada pada 600.5 sen sekilogram manakala lateks pukal pada 484.5 sen sekilogram.- BERNAMA


Niaga hadapan emas ditutup rendah

KUALA LUMPUR, 2 Mei- Niaga hadapan emas di Bursa Malaysia Derivatives ditutup rendah dengan enam lot diniagakan hari ini.Niaga hadapan emas di bahagian COMEX di New York Mercantile Exchange turun pada Isnin apabila indeks dolar AS meningkat.Pelabur sedang memantau rapat keputusan dasar Rizab Persekutuan pada minggu ini. Pelabur mengunjurkan kenaikan kadar faedah 25 mata asas.Di pasaran tempatan, kontrak bulan semerta Mei 2023 berada pada US$1,989.20 setiap troy auns, manakala Jun 2023, Julai 2023, Ogos 2023 dan Oktober 2023 semuanya ditutup pada US$1,997.50 setiap troy auns (US$1=RM4.46).Harga emas fizikal berada pada US$1,982.55 setiap troy auns seperti yang diterbitkan oleh London Bullion Market Association pada 28 April, 2023. -BERNAMA


KUALA LUMPUR, 2 Mei- Kadar antara bank jangka pendek ditutup stabil hari ini dengan langkah operasi Bank Negara Malaysia (BNM) menyerap lebihan mudah tunai daripada sistem kewangan.Mudah tunai dalam sistem konvensional merosot kepada RM47.69 bilion daripada RM50.46 bilion pagi ini, manakala mudah tunai dana Islam berkurangan kepada RM19.01 bilion daripada RM20.54 bilion.Awal hari ini, bank pusat mengendalikan tiga tender pasaran wang konvensional, dua tender Qard dan dua tender repo berbalik.BNM turut mengumumkan ketersediaan repo berbalik, perjanjian jual dan beli semula serta kemudahan murabahah komoditi bercagar untuk tempoh satu hingga tiga bulan.Pada 4.00 petang, BNM menawarkan tender pasaran wang konvensional bernilai RM47.70 bilion dan tender pasaran wang Murabahah RM18.60 bilion, kedua-duanya bagi wang sehari.Kadar Semalaman Islam Malaysia (MYOR-i) pula adalah 2.71% pada 27 April 2023. -BERNAMA

(Kadar antara bank jangka pendek ditutup stabil)


PERKESO laksana bulan pemutihan 1 Mei hingga 30 Jun

(Ketua Eksekutif PERKESO, Datuk Seri Dr. Mohammed Azman Aziz Mohammed)

KUALA LUMPUR, 2 Mei- Pertubuhan Keselamatan Sosial (PERKESO) melanjutkan tempoh pelaksanaan Bulan Pemutihan kepada dua bulan berbanding hanya sebulan sebelum ini.Ketua Eksekutifnya, Datuk Seri Dr. Mohammed Azman Aziz Mohammed berkata tujuannya bagi memberi kesempatan kepada majikan untuk berdaftar dan mencarumkan pekerja yang digajikan bagi operasi perniagaan."Kita memberi peluang yang agak panjang sebab dari pengalaman-pengalaman yang kita laksanakan sebanyak 13 Ops Pemutihan, kita dapati ramai diantara mereka yang mungkin tidak sedar, atau mungkin mesej yang sampai tu lewat, jadi atas dasar itu kita dapati masih ramai lagi yang masih belum didaftar," katanya. Bulan Pemutihan bermula semalam dan akan berakhir 30 Jun ini.Ketika tempoh tersebut PERKESO akan turut mempergiatkan hebahan bagi menggalakkan para majikan mendaftar dan mencarum pekerja masing-masing.Kegagalan majikan untuk mendaftar boleh dikenakan tindakan pengkompaunan dan pendakwaan, selain dikenakan Faedah Caruman Lewat Bayar (FCLB) pada kadar enam peratus setahun atas setiap hari caruman lewat dibayar.Susulan Bulan Pemutihan, PERKESO akan melaksanakan Ops Kesan 2023 pada Julai tahun ini bagi memastikan pekerja mendapat perlindungan keselamatan sosial.


Permohonan geran MDEC dibuka mulai hari ini sehingga 1 Jun 2023

KUALA LUMPUR, 2 Mei- Perbadanan Ekonomi Digital Malaysia (MDEC) membuka permohonan baharu bagi tiga geran utamanya mulai hari ini sehingga 1 Jun 2023.Ianya melibatkan Geran Kandungan Digital (DCG), Geran Malaysia Digital X-Port (MDXG) dan Geran Pemangkin Malaysia Digital (MDCG).DCG yang memfokuskan kepada pembangunan industri kreatif digital, menyediakan empat cabang geran lain.Kesemuanya menawarkan geran bernilai RM150,000 hingga RM2 juta merangkumi empat bidang kandungan digital iaitu animasi, permainan digital, komik digital dan teknologi kreatif.MDXG pula bertujuan menyokong pengembangan syarikat teknologi tempatan untuk mempelopori pasaran antarabangsa, manakala MDCG menyasarkan pembangunan teknologi dan inovasi yang berdaya saing.

Permohonan terpilih perlu menghadiri sesi pembentangan dijadualkan berlangsung Jun ini.Keputusan dijangka akan diumumkan pada Julai 2023 tertakluk kepada jumlah permohonan yang diterima. Pemohon berminat boleh melayari laman web www.mdec.my/grants untuk maklumat lanjut.


Ringgit dibuka rendah berbanding dolar AS

KUALA LUMPUR, 2 Mei - Ringgit dibuka rendah berbanding dolar Amerika Syarikat (AS) pada hari pertama dagangan bulan ini dan diramal bergerak sekitar paras RM4.46 hari ini berikutan sentimen pasaran yang kekal tidak menentu, menurut seorang peniaga.Pada 9 pagi, mata wang tempatan merosot kepada 4.4645/4680 berbanding mata wang negara maju daripada 4.4600/4645 sewaktu ditutup pada Jumaat.Ketua Ahli Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata peniaga masih berbelah bagi sama ada Rizab Persekutuan AS mungkin mengubah pendirian terhadap dasar monetari AS pada mesyuarat Jawatankuasa Pasaran Terbuka Persekutuan (FOMC) yang akan datang. Beliau berkata pasaran akan memantau rapat keputusan FOMC dengan kebanyakan ahli ekonomi mengunjurkan peningkatan 25 mata asas.“Selain itu, data di AS terus menunjukkan sentimen pasaran masih lemah. Indeks ISM bagi sektor pembuatan meningkat sedikit kepada 47.1 mata pada April, namun berada di bawah garisan sempadan 50 mata selama enam bulan.“Keadaan ini menunjukkan perniagaan di AS kekal berwaspada dan mungkin memberi kesan kepada keputusan mereka dari segi pengambilan pekerja. Oleh itu, banyak pihak yang akan memantau data senarai gaji bukan ladang pada Jumaat,” katanya kepada Bernama.

Sementara itu, ringgit diniagakan bercampur-campur berbanding sekumpulan mata wang utama.Mata wang tempatan meningkat berbanding yen Jepun kepada 3.2488/2516 daripada 3.2770/2805 pada penutupan Jumaat dan menokok berbanding peso Filipina kepada 8.04/8.06 daripada 8.05/8.06 sebelum ini.Bagaimanapun, ringgit dibuka rendah berbanding euro kepada 4.9034/9072 daripada 4.9011/9060 pada Jumaat lepas dan merosot berbanding pound Britain kepada 5.5793/5837 daripada 5.5558/5614 sebelum ini.Unit tempatan turut diniagakan rendah berbanding mata wang Asean.Ringgit merosot berbanding rupiah Indonesia kepada 304.2/304.5 daripada 303.9/304.3 pada Jumaat lepas, menyusut berbanding dolar Singapura kepada 3.3409/3438 daripada 3.3351/3387 dan turun berbanding baht Thailand kepada 13.0656/0800 daripada 13.0612/0801 sebelumnya.Pasaran ditutup semalam bersempena dengan Hari Pekerja.- BERNAMA


Pasaran getah Malaysia dijangka seiring prestasi serantau minggu depan

KUALA LUMPUR, 29 April- Pasaran getah Kuala Lumpur dijangka bergerak seiring dengan prestasi pasaran getah serantau pada minggu depan, selain faktor aliran ringgit berbanding dolar Amerika Syarikat (AS) dan harga minyak mentah penanda aras global, kata peniaga.Beliau berkata, perkembangan itu dijangka mempengaruhi pasaran tempatan berikutan kebimbangan mengenai kelembapan ekonomi yang kian mereda.Bercakap kepada Bernama, beliau berkata kalangan penggiat pasaran juga akan mengikuti rapat hasil mesyuarat bank-bank pusat utama, terutama Rizab Persekutuan AS selain data ekonomi China bagi mendapatkan petunjuk lebih jelas.

Pasaran getah meningkat sedikit pada asas mingguan ketika sentimen terus pulih didorong oleh rancangan China menyokong eksport auto, penyusutan nilai ringgit berbanding dolar AS serta petunjuk bercampur-campur daripada pasaran niaga hadapan serantau.Bagaimanapun, katanya, keuntungan selanjutnya telah dihadkan oleh data ekonomi global yang lemah serta penurunan harga minyak.Harga minyak misalnya dijangkakan susut untuk minggu kedua susulan data ekonomi AS yang kurang memberangsangkan serta ketidaktentuan berhubung kenaikan kadar faedah yang mencetuskan kebimbangan mengenai permintaan bahan api tersebut di masa akan datang.Bagi asas mingguan, harga fizikal rujukan Lembaga Getah Malaysia (LGM) bagi Getah Mutu Malaysia 20 (GMM 20) meningkat 2.50 sen atau 0.42 peratus kepada 601.50 sen daripada 599 sen sekilogram pada Khamis minggu lepas.Bagaimanapun, susu getah pukal turun 6.0 sen kepada 483 sen sekilogram daripada 489 sen pada minggu lepas.Pada 5 petang hari ini, harga rujukan LGM bagi GMM 20 berada pada 598 sen sekilogram manakala susu getah pukal 482 sen sekilogram.Pasaran akan ditutup pada Isnin bersempena cuti umum Hari Pekerja dan akan dibuka semula pada Selasa.-BERNAMA


IPO DXN sasar kumpul kira-kira RM121.6 juta

CYBERJAYA, 29 April - Syarikat produk pengguna, DXN Holdings Berhad menyasar untuk mengumpul kira-kira RM121.6 juta daripada tawaran awam awal (IPO) di Pasaran Utama Bursa Malaysia.Pelaksanaan IPO itu melibatkan tawaran sehingga 932.68 juta saham DXN terdiri daripada tawaran institusi sehingga 772.7 juta saham sedia ada dan terbitan awam 160 juta saham baharu.Ketua Pegawai Eksekutif DXN Holdings Berhad, Teoh Hang Ching berkata daripada tawaran institusi itu, 623.13 saham akan diperuntukkan untuk pelabur Bumiputra yang diluluskan Kementerian Pelaburan,Perdagangan dan Industri (MITI).Manakala, 149.55 juta saham akan disalurkan kepada Institusi Malaysia dan pelabur terpilih.

"Sebenarnya bukan untuk mengumpul dana. Tujuan utama kami adalah untuk membina profil syarikat dan hubungan yang kukuh untuk pasaran. Industri ini bersaing hebat."Jika dibandingkan dengan pemain industri utama, modal kami tidak sebesar mana namun kami berhasrat untuk meningkatkan jualan," katanya.

Tambah Hang, harga IPO maksimum ditetapkan pada 0.76 sen sesaham dengan harga akhir akan ditentukan melalui latihan pembinaan buku.Tawaran runcit bermula semalam dan akan ditutup pada 9 Mei pukul 5 petang.


Strategi spesifik diperlukan untuk noktahkan miskin tegar - Penganalisis

KUALA LUMPUR, 30 April - Menoktahkan kemiskinan tegar perlu menjadi agenda penting negara.Penganalisis Ekonomi, Profesor Madya Dr. Irwan Shah Zainal Abidin berpandangan usaha menangani isu-isu ekonomi lain akan menjadi lebih sukar, sekiranya kemiskinan tegar tidak dapat diselesaikan.Katanya, strategi lebih spesifik diperlukan untuk membasmi kemiskinan tegar secara tuntas.

"Untuk kita hendak mengatasi masalah kemiskinan tegar ini, perlu ada usaha yang lebih spesifik seperti strategi dan langkah untuk meningkatkan dari segi pertamanya keupayaan rakyat."Kedua, adalah dari segi pembinaan kapasiti. Maksudnya kita bukan hanya bagi rakyat ataupun mereka yang memerlukan itu, kita bukan hanya hendak bagi ikan tetapi kita juga perlu mencari jalan bagaimana kita hendak mengajar mereka untuk memancing ikan," kata Irwan kepada RTM.Tambah Irwan, inisiatif Pendapatan Rakyat yang diperkenal Februari lalu, antara langkah bertepatan dalam membasmi kemiskinan tegar.Beliau berkata, definisi sebenar kemiskinan tegar juga perlu difahami memandangkan kemiskinan bersifat dinamik.


OPR diunjur kekal ekoran situasi ekonomi semasa yang perlahan - Penganalisis

KUALA LUMPUR, 2 Mei - Kadar Dasar Semalaman (OPR) dijangka akan dikekalkan.Penganalisis Ekonomi, Profesor Madya Dr. Aimi Zulhazmi Abdul Rashid berpandangan ini berdasarkan situasi ekonomi semasa yang sedikit perlahan berbanding tahun lalu.Beliau berkata, ia juga bersandarkan kepada pertumbuhan ekonomi negara China yang lebih perlahan dari jangkaan dan tekanan kos sara hidup yang boleh mengurangkan aktiviti ekonomi.

"Justeru kadar OPR akan dikekalkan dan disesuaikan dengan suasana ekonomi semasa termasuklah kemungkinan Bank Negara Malaysia (BNM) mengekalkan OPR pada kadar 2.75 peratus untuk sepanjang 2023. "Ini juga berdasarkan unjuran pertumbuhan ekonomi negara yang dijangka akan terus sederhana pada separuh kedua tahun ini, disamping pemulihan pasaran buruh yang lembap dan bawah jangkaan," katanya kepada RTM.Tambah Aimi, jangkaan pengekalan OPR ini turut menyokong sektor ekonomi domestik berkembang bagi mengimbangi permintaan eksport negara.BNM dijangka akan mengumumkan kadar OPR terkini selepas mesyuarat Jawatankuasa Dasar Monetari selama dua hari bermula hari ini.


Ketidaktentuan pasaran, MPC pengaruhi prestasi ringgit minggu depan

KUALA LUMPUR, 29 April- Ringgit dijangka diniagakan dalam persekitaran tidak menentu di pasaran minggu depan serta menjelang mesyuarat Jawatankuasa Dasar Monetari (MPC) Bank Negara Malaysia mengenai kadar dasar semalaman (OPR) pada 2-3 Mei ini.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata pasaran pertukaran asing sememangnya berdepan keadaan tidak menentu pada minggu ini selain faktor minggu dagangan singkat berikutan cuti umum.Beliau berkata kejatuhan harga saham First Republic Bank (FRB), perdebatan mengenai had siling hutang Amerika Syarikat (AS) serta data keluaran dalam negara kasar suku pertama 2023 AS yang lebih perlahan daripada jangkaan 1.1 peratus daripada 2.6 peratus pada suku sebelumnya, telah mencetuskan sentimen mengelak risiko.

(Dr Mohd Afzanizam Abdul Rashid/Foto fail Bernama)

Bercakap kepada Bernama, beliau berkata penurunan pelaburan secara ketara sebanyak 12.5 peratus juga menjadi punca pertumbuhan lebih perlahan dan sejajar dengan kenaikan agresif kadar faedah oleh Rizab Persekutuan (Fed).Bank-bank pusat utama seperti Fed dan Bank Pusat Eropah akan bermesyuarat bagi memutuskan dasar kadar masing-masing pada minggu depan."Jika mereka meneruskan kenaikan kadar faedah, ini akan menyebabkan penggajian pekerja menjadi lebih perlahan apabila perniagaan berhati-hati terhadap prospek ekonomi serta bagaimana ini boleh menjejaskan keuntungan mereka."Kami percaya ada kemungkinan pihak Fed cenderung menurunkan kadar faedah dalam penilaian ekonomi semasa. Jika itu berlaku, ringgit mungkin meningkat sedikit kepada sekitar RM4.45."Bagi Bank Negara Malaysia (BNM), kami berpendapat bank pusat itu mungkin mahu mengekalkan OPR pada 2.75 peratus susulan ketidaktentuan ekonomi yang memerlukan pendirian status-quo dalam soal dasar itu," katanya.Bagi asas mingguan, ringgit diniagakan rendah berbanding dolar AS pada 4.4600/4645 berbanding 4.4350/4395 pada seminggu sebelumnya.Selain itu, ringgit diniagakan kebanyakannya rendah berbanding kelompok mata wang utama lain daripada minggu sebelumnya, kecuali bagi yen Jepun.Ringgit rendah berbanding euro kepada 4.9011/9060 daripada 4.8616/8666, turun berbanding pound Britain pada 5.5558/5614 daripada 5.5127/5183, namun naik berbanding yen Jepun kepada 3.2770/2805 daripada 3.2923/2958 pada minggu sebelumnya.Unit tempatan itu juga diniagakan rendah berbanding mata wang serantau.Ia susut berbanding rupiah Indonesia kepada 303.9/304.3 daripada 296.4/297.1, rendah berbanding peso Filipina kepada 8.05/8.06 daripada 7.91/7.93 dan turun berbanding baht Thailand kepada 13.0612/0801 daripada 12.8947/9134.Ringgit juga rendah berbanding dolar Singapura kepada 3.3351/3387 daripada 3.3256/3292 pada minggu sebelumnya.Dalam pada itu, minggu depan akan menjadi satu lagi minggu dagangan singkat bagi Malaysia dengan pasaran ditutup selama dua hari iaitu masing-masing pada 1 Mei, 2023 bersempena cuti umum Hari Pekerja dan 4 Mei, 2023 untuk Hari Wesak.-BERNAMA


TH kekal strategi alokasi aset 2023

KUALA LUMPUR, 29 April - Instrumen pendapatan tetap atau sukuk menjadi tumpuan utama Tabung Haji (TH) yang akan mengekalkan strategi alokasi asetnya tahun ini. Pengarah Urusan Kumpulan dan Ketua Pegawai Eksekutifnya, Datuk Seri Amrin Awaluddin berkata strategi pelaburan pengurus dana persaraan itu berasaskan kepada kehendak penyata kewangan dan keperluan untuk menampung kegiatan TH.TH katanya bertanggungjawab menguruskan ibadah Haji dan membayar agihan keuntungan kepada pendeposit setiap tahun.

"Jadi berdasarkan itu, keutamaan setakat ini adalah kepada pendapatan tetap dan sumber-sumber pelaburan yang mampu memberi pulangan setiap masa. "Tabung Haji setiap tahun ada dua tanggungjawab iaitu menguruskan haji dan membayar agihan keuntungan," katanya.Tambah Amrin, ketika ini 60 peratus dari alokasi asetnya diperuntukkan bagi pendapatan tetap atau sukuk, diikuti ekuiti 22 peratus, hartanah 9.0 peratus, pasaran wang Islam 8.0 peratus dan instrumen lain satu peratus.


Pasaran getah ditutup tinggi

KUALA LUMPUR, 28 April- Pasaran getah ditutup tinggi hari ini disokong oleh kenaikan harga minyak mentah dan nilai ringgit yang lemah sedikit berbanding dolar AS di tengah-tengah petunjuk bercampur-campur daripada pasaran hadapan getah serantau, kata seorang peniaga.Namun begitu, kenaikan selanjutnya telah dihadkan oleh data ekonomi AS yang kurang memberangsangkan, katanya.Harga minyak naik sedikit pada hari Jumaat selepas mencatatkan kerugian ketara minggu ini dan dijangka ditutup dalam zon lemah untuk empat bulan berturut-turut berikutan kebimbangan pertumbuhan ekonomi yang perlahan serta permintaan yang sebahagian besarnya mengimbangi bekalan yang ketat.Pertumbuhan ekonomi AS dilaporkan lebih perlahan daripada jangkaan pada suku pertama.Sementara itu, harga Lembaga Getah Malaysia (LGM) untuk Getah Mutu Malaysia 20 (SMR 20) naik 6.0 sen kepada 601.5 sen sekilogram (kg) manakala lateks pukal menambah 1.5 sen kepada 483.0 sen sekg.

Pada pukul 5.00 petang, harga rujukan LGM untuk getah fizikal SMR 20 berada pada 598.0 sen sekg manakala lateks pukal pada 482.0 sen sekg.Pasaran akan ditutup pada hari Isnin (1 Mei) sempena cuti umum Hari Pekerja dan dagangan akan beroperasi semula pada hari Selasa. -BERNAMA


Nilai ringgit kembali mengukuh berbanding dolar AS pada sesi awal dagangan

KUALA LUMPUR, 28 April- Nilai ringgit kembali meningkat dan dibuka lebih tinggi berbanding dolar AS pada Jumaat disebabkan sentimen berhati-hati selepas Amerika Syarikat mengeluarkan data makroekonomi yang bercampur-campur, kata seorang penganalisis.Pada 9 pagi, mata wang tempatan menambah nilai kepada 4.4575/4615 berbanding dolar AS daripada kadar penutup semalam 4.4605/4660.Peniaga ActivTrades Dyogenes Rodrigues Diniz berkata data keluaran dalam negara kasar (KDNK) AS bagi suku pertama 2023 adalah di bawah jangkaan pada 1.1 peratus berbanding unjuran 2.0 peratus dan ini telah memberi kesan kepada nilai dolar AS.Bagaimanapun, angka Tuntutan Pengangguran Awal yang berada di bawah jangkaan pasaran pada 230,000 berbanding jangkaan 248,000 sedikit sebanyak telah membantu menyokong dolar AS."Memandangkan kedua-dua penunjuk makroekonomi ini menunjukkan arah yang bertentangan,tidak banyak hala tuju yang boleh dilihat selepas data-data ini dikeluarkan."Dari sudut teknikal, gandingan USD/MYR diunjurkan meningkat lebih jauh melepasi 4.4700, yang mana di paras itu ia akan berhadapan dengan rintangan sementara," katanya kepada Bernama.

(Pada 9 pagi, mata wang tempatan menambah nilai kepada 4.4575/4615 berbanding dolar AS daripada kadar penutup semalam 4.4605/4660)

Pada masa yang sama, ringgit diniagakan kebanyakannya lebih tinggi berbanding sekumpulan mata wang utama.Berbanding yen Jepun, mata wang tempatan mengukuh kepada 3.3245/3277 daripada 3.3337/3381 pada penutup Khamis, meningkat berbanding euro kepada 4.9180/9224 daripada 4.9235/9296 semalam, tetapi menyusut nilai berbanding pound Britain menjadi 5.5696/5746 daripada 5.5506/5575. Sementara itu, mata wang tempatan diniagakan bercampur-campur berbanding mata wang Asean.Nilai ringgit lemah berbanding dolar Singapura kepada 3.3392/3424 daripada 3.3379/3423 pada penutup semalam dan susut berbanding peso Filipina kepada 8.01/8.03 daripada 8.00/8.02Bagaimanapun, ringgit naik berbanding baht Thailand kepada 13.0504/0679 daripada 13.0626/0841 pada Khamis dan menambah nilai berbanding rupiah Indonesia kepada 303.0/303.4 daripada 303.2/303.7 semalam.-BERNAMA


Niaga hadapan FBM KLCI dibuka tinggi

KUALA LUMPUR, 28 April- Kontrak niaga hadapan FTSE Bursa Malaysia KLCI (FBM KLCI) di Bursa Malaysia Derivatives diniagakan lebih tinggi pagi ini.Pada pukul 9.30 pagi, April 2023 dan September 2023 masing-masing meningkat 4.5 mata untuk mencatatkan paras 1,422.50 dan 1,411.00, manakala Mei 2023 dan Jun 2023 masing-masing menambah empat mata kepada 1,420.50 dan 1,422.00.Jumlah dagangan dan kepentingan terbuka, masing-masing 1,030 lot dan 41,528 kontrak.Sementara itu, penanda aras FBM KLCI meningkat 0.38 mata pada 1,418.43 selepas 35 minit dagangan.- BERNAMA


Bursa Malaysia ditutup tinggi

KUALA LUMPUR, 27 April- Bursa Malaysia ditutup tinggi hari ini dengan indeks utama meningkat 0.27 peratus berikutan aktiviti membeli saham berharga rendah terutamanya dalam kaunter perbankan, kata seorang penganalisis. Pada 5 petang, FTSE Bursa Malaysia KLCI (FBM KLCI) naik 3.80 mata kepada 1,418.05 daripada paras penutup 1,414.25 pada Rabu.Indeks petunjuk utama itu dibuka tinggi naik 2.19 mata kepada 1,416.44, dan bergerak antara paras 1,413.46 dan 1,418.17 sepanjang hari dagangan.Bagaimanapun, suasana pasaran negatif dengan kaunter rugi mengatasi kaunter untung sebanyak 417 berbanding 388, manakala 414 kaunter tidak berubah, 1,075 tidak diniagakan dan 65 yang lain digantung.Jumlah dagangan turun kepada 2.49 bilion unit bernilai RM1.46 bilion daripada 2.55 bilion unit bernilai RM1.54 bilion pada Rabu.Naib presiden penyelidikan ekuiti Rakuten Trade Sdn Bhd Thong Pak Leng berkata indeks serantau utama juga positif dengan perkembangan terkini berhubung panggilan telefon Presiden China Xi Jinping yang menghubungi pemimpin Ukraine Volodymyr Zelensky serta rancangan China untuk menghantar delegasi ke Ukraine bagi kemungkinan usaha mencapai rundingan perjanjian damai.Manakala gabenor Bank of Japan Kazuo Ueda juga dijangka mengekalkan dasar monetari yang lebih longgar, kata Thong.“Di dalam negara, kami percaya sentimen pasaran masih kekal berhati-hati berikutan pelbagai perkembangan luaran walaupun aktiviti membeli saham berharga rendah dijangka berterusan. “Oleh itu, kami menjangkakan FBM KLCI diniagakan dalam jajaran 1,410-1,420 menuju ke hujung minggu dengan paras sokongan segera pada 1,400 dan paras ketahanan pada 1,440,” katanya kepada Bernama.

Dalam kalangan kaunter wajaran tinggi, Maybank meningkat sembilan sen kepada RM8.70, CIMB naik dua sen kepada RM5.07, manakala Public Bank dan CelcomDigi tidak berubah masing-masing pada RM3.89 dan RM4.40. Petronas Chemicals susut 11 sen kepada RM7.04.Dalam kalangan kaunter cergas, Classita naik dua sen kepada 18 sen, Tanco meningkat 5.5 sen kepada 53.5 sen manakala Computer Forms dan Velesto naik satu sen masing-masing kepada 28 sen dan 23 sen.Di papan indeks, Indeks FBM Emas meningkat 19.74 mata kepada 10,411.82, Indeks FBMT 100 naik 17.05 mata kepada 10,094.73, Indeks FBM Emas Shariah merosot 1.78 mata kepada 10,748.98, Indeks FBM ACE menokok 1.74 mata kepada 5,352.40 dan Indeks FBM 70 jatuh 18.48 mata kepada 13,540.23.Mengikut sektor, Indeks Produk dan Perkhidmatan Perindustrian turun 0.62 mata kepada 170.86 dan Indeks Perladangan jatuh 28.79 mata kepada 6,855.67, manakala Indeks Tenaga meningkat 3.84 mata kepada 847.34 dan Indeks Perkhidmatan Kewangan meningkat 67.99 mata kepada 15,560.03. Jumlah dagangan Pasaran Utama berkurangan kepada 1.66 bilion unit bernilai RM1.21 bilion daripada 1.73 bilion unit bernilai RM1.43 bilion pada Rabu.Jumlah dagangan waran turun kepada 185.13 juta unit bernilai RM36.12 juta berbanding 301.54 juta unit bernilai RM56.14 juta sebelumnya.Jumlah dagangan Pasaran ACE mengukuh kepada 651.76 juta saham bernilai RM206.91 juta daripada 517.42 juta saham bernilai RM170.95 juta.Kaunter produk dan perkhidmatan pengguna menyumbang 295.47 juta saham yang diniagakan di Pasaran Utama, produk dan perkhidmatan perindustrian (412.74 juta); pembinaan (74.50 juta); teknologi (184.94 juta); SPAC (sifar), perkhidmatan kewangan (51.55 juta); hartanah (286.00 juta); perladangan (18.51 juta); REITs (7.54 juta), dana tertutup (3,600); tenaga (86.46 juta); penjagaan kesihatan (93.70 juta); telkomunikasi dan media (66.55 juta); pengangkutan dan logistik (49.70 juta);dan utiliti (33.99 juta).- BERNAMA


Pasaran getah ditutup rendah

KUALA LUMPUR, 27 April- Pasaran getah ditutup rendah hari ini seiring dengan prestasi pasaran hadapan getah serantau selain pengukuhan nilai ringgit berbanding dolar AS turut mempengaruhi pasaran, kata seorang peniaga.Kebimbangan yang timbul mengenai AS boleh tergelincir ke dalam kemelesetan dan keuntungan industri di China yang menguncup juga mampu mengheret turun harga getah, tambahnya."Namun, kerugian selanjutnya berjaya disekat oleh pemulihan sedikit dalam harga minyak," katanya kepada Bernama hari ini.

Harga minyak meningkat sedikit pada Khamis selepas mencatatkan kerugian besar dalam dua sesi sebelumnya.Harga Lembaga Getah Malaysia (LGM) bagi Getah Mutu Malaysia 20 (SMR 20) turun 6.0 sen kepada 599 sen sekilogram (kg) manakala lateks pukal susut 2.0 sen kepada 482.5 sen sekg.Pada 5 petang, harga rujukan LGM bagi getah fizikal SMR 20 berada pada 595.5 sen sekg manakala lateks pukal pada 481.5 sen sekg.-BERNAMA


KUALA LUMPUR, 27 April- Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional dianggarkan RM44.69 bilion dan sejumlah RM18.22 bilion dalam dana Islam.Hari ini, bank pusat akan menjalankan tiga tender pasaran wang konvensional RM1 bilion masing-masing selama lapan hari, 14 hari dan 32 hari, serta tiga tender Qard termasuk tender RM400 juta bertempoh lapan hari, tender RM1.1 bilion (14 hari) dan tender RM500 juta (32 hari).Ia juga akan menjalankan dua tender repo berbalik terdiri daripada tender RM3.57 bilion (32 hari) dan tender RM3.37 bilion (91 hari).Selain itu, bank pusat telah mengumumkan ketersediaan repo berbalik, perjanjian jual dan beli semula serta kemudahan murabahah komoditi bercagar untuk tempoh satu hingga tiga bulan.Pada pukul 4.00 petang, BNM akan menawarkan sehingga RM47.6 bilion untuk tender semalaman konvensional dan RM15.2 bilion bagi tender semalaman murabahah.- BERNAMA

(Gabenor Bank Negara, Tan Sri Nor Shamsiah/BERNAMA)


Niaga hadapan FBM KLCI dibuka bercampur-campur

KUALA LUMPUR, 27 April- Kontrak niaga hadapan FTSE Bursa Malaysia KLCI (FBM KLCI) di Bursa Malaysia Derivatives diniagakan bercampur-campur pagi ini.Pada pukul 9.30 pagi, kontrak April 2023 dan Mei 2023 naik satu mata masing-masing mencatatkan paras 1,414.00 dan 1, 412.00, manakala Jun 2023 turun satu mata menjadi 1,412.00 dan September 2023 susut dua mata kepada 1,401.00.Jumlah dagangan 3,074 lot manakala kepentingan terbuka 52,579 kontrak.Sementara itu, penanda aras FBM KLCI turun 0.38 mata kepada 1,413.87 selepas 35 minit dagangan.- BERNAMA


Ringgit dibuka rendah berbanding dolar

KUALA LUMPUR, 27 April- Ringgit dibuka rendah berbanding dolar AS pada sesi awal dagangan pagi ini, kata seorang penganalisis.Pada pukul 9.00 pagi, mata wang tempatan menyusut nilai kepada 4.4595/4640 berbanding dolar AS daripada kadar penutup semalam 4.4565/4585.Peniaga ActivTrades, Dyogenes Rodrigues Diniz berkata penunjuk Pesanan Barangan Tahan Lama Teras Amerika Syarikat yang mengukur perubahan dalam jumlah nilai pesanan baharu untuk barangan perkilangan tahan lama, tidak termasuk barangan pengangkutan, adalah lebih tinggi daripada jangkaan, sekali gus menandakan ekonomi AS adalah lebih kukuh daripada unjuran sebelumnya."Ekonomi yang panas boleh meningkatkan inflasi, senario yang menjadikan Rizab Persekutuan (Fed) lebih berkemungkinan menaikkan kadar faedah untuk mengawal kepantasan kenaikan harga, yang seterusnya akan meningkatkan mata wang negara itu."Dari sudut teknikal, gandingan USD/MYR baharu sahaja melepasi paras mendatar 4.4350 dan boleh meningkat kepada 4.4700 dalam beberapa hari akan datang, yang mana ia sepatutnya mencecah paras rintangan sementara," katanya kepada Bernama.Pada sesi pembukaan, ringgit diniagakan kebanyakannya rendah berbanding sekumpulan mata wang utama.

Berbanding yen Jepun, mata wang tempatan meningkat kepada 3.3392/3428 daripada 3.3397/3415 pada penutup Rabu, rendah berbanding pound Britain kepada 5.5614/5671 daripada 5.5573/5597 dan susut berbanding euro menjadi 4.9255/9305 daripada 4.9209/9231.  Begitu juga, mata wang tempatan diniagakan lebih rendah berbanding mata wang Asean.Ringgit menyusut nilai berbanding rupiah Indonesia pada 300.5/301.0 daripada 300.3/300.6 semalam dan susut berbanding dolar Singapura kepada 3.3397/3433 daripada 3.3387/3405.Mata wang tempatan lemah pada 8.02/8.05 berbanding peso Filipina daripada penutup semalam pada 8.01/8.02 dan turun berbanding baht Thailand menjadi 13.0601/0798 daripada 13.0261/0365.- BERNAMA


Bursa Malaysia ditutup rendah

KUALA LUMPUR, 26 April- Bursa Malaysia mengakhiri sesi dagangan hari ini dengan lebih rendah, seiring prestasi pasaran serantau selepas penyusutan semalaman Wall Street berikutan kebimbangan berlakunya krisis perbankan di Amerika Syarikat (AS) kembali ketara, kata penganalisis.Pada 5 petang, indeks petunjuk utama FTSE Bursa Malaysia KLCI (FBM KLCI) susut 10.94 mata atau 0.77 peratus kepada 1,414.25 daripada paras 1,425.19 di akhir dagangan semalam.Indeks penanda aras itu dibuka susut 3.22 mata pada 1,421.97 dan bergerak dalam jajaran 1,412.75 hingga 1,422.48 sepanjang sesi dagangan.Sentimen pasaran adalah negatif dengan kaunter rugi mengatasi untung iaitu 473 berbanding 349 manakala 414 kaunter lain tidak berubah; 1,058 tidak diniagakan dan 25 lain digantung dagangannya.Jumlah dagangan berkurangan kepada 2.55 bilion unit bernilai RM1.54 bilion daripada 2.56 bilion unit bernilai RM1.54 bilion pada Selasa.Naib Presiden Penyelidikan Ekuiti Rakuten Trade Sdn Bhd Thong Pak Leng berkata lebih memburukkan lagi keadaan adalah laporan pada Selasa yang menunjukkan keyakinan pengguna AS susut mendadak pada April berbanding jangkaan serta mencecah paras terendah sejak Julai lepas.“Selain itu, kalangan pelabur menjangkakan pihak Rizab Persekutuan AS akan bertindak menaikkan kadar faedah sekurang-kurangnya sekali lagi pada minggu depan sebelum berhenti untuk seketika.“Di peringkat domestik, kami percaya aktiviti jualan saham hari ini akan menyuntik kegiatan memburu saham berharga rendah. Namun, kami menasihatkan pelabur untuk terus berwaspada berikutan ketidaktentuan ketara di peringkat global," katanya kepada Bernama.Berikutan itu, beliau berkata Rakuten Trade mengunjurkan FBM KLCI dalam jajaran 1,410-1,430 bagi tempoh berbaki minggu ini dengan sokongan segera pada 1,400 dan rintangan pada 1,440.Dalam kalangan 30 kaunter paling cergas, hanya dua saham meningkat iaitu Petronas Dagangan yang naik 26 sen kepada RM22.40 selain Telekom Malaysia yang untung tiga sen kepada RM4.97.Lima saham wajaran tinggi lain tidak berubah manakala 23 lain susut.Maybank dan Public Bank masing-masing turun empat sen kepada RM8.61 dan RM3.89 dan Petronas Chemicals susut lima sen kepada RM7.15.CIMB dan Tenaga berkurangan 11 sen masing-masing kepada RM5.05 dan RM8.82 manakala CelcomDigi susut satu sen kepada RM4.40.Saham aktif menyaksikan Star Media naik 10.5 sen kepada 61.5 sen, Computer Forms menokok setengah sen kepada 27 sen dan Fitters Diversified serta Vinvest masing-masing kekal pada lima sen dan 20 sen.Di papan indeks pula, Indeks FBM Emas merosot 71.02 mata kepada 10,392.08; Indeks FBMT 100 berkurangan 71.77 mata kepada 10,077.68 dan Indeks FBM Emas Shariah susut 55.76 mata kepada 10,750.77.Indeks FBM ACE meningkat 31.02 mata kepada 5,350.66 dan Indeks FBM 70 susut 70.89 mata kepada 13,558.72.Bagi sektor, Indeks Produk dan Perkhidmatan Perindustrian turun 0.48 mata kepada 171.48; Indeks Perkhidmatan Kewangan berkurangan 131.80 mata kepada 15,492.04 dan Indeks Perladangan menguncup 44.15 mata kepada 6,884.46. Jumlah dagangan di Pasaran Utama meningkat kepada 1.73 bilion unit bernilai RM1.43 bilion daripada 1.72 bilion unit bernilai RM1.30 bilion, sebelum ini.Waran merosot kepada kepada 301.54 juta unit bernilai RM56.14 juta berbanding 330.86 juta unit bernilai RM46.15 juta.Jumlah dagangan Pasaran ACE turun kepada 517.42 juta saham bernilai RM170.95 juta berbanding 517.91 juta saham bernilai RM197.01 juta semalam.Kaunter produk dan perkhidmatan pengguna menyumbang 215.20 juta saham yang diniagakan di Pasaran Utama manakala produk dan perkhidmatan perindustrian (456.02 juta); pembinaan (87.77 juta); teknologi (219.70 juta); SPAC (sifar), perkhidmatan kewangan (63.91 juta); hartanah (206.91 juta); perladangan (28.92 juta); REIT (59.96 juta), dana ditutup (sifar); tenaga (82.65 juta); penjagaan kesihatan (99.39 juta); telekomunikasi dan media (173.79 juta); pengangkutan dan logistik (23.46 juta) dan utiliti (72.75 juta).- BERNAMA


Ringgit susut berbanding dolar

KUALA LUMPUR, 26 April- Ringgit terus menyusut berbanding dolar US hari ini seiring dengan mata wang Asia lain apabila dolar US mencatatkan kenaikan semalaman berikutan jangkaan kadar faedah yang lebih tinggi walaupun dalam keadaan pertumbuhan ekonomi yang agak lembap.Pada 6 petang, ringgit diniagakan rendah pada 4.4565/4585 berbanding dolar US daripada 4.4480/4520 yang disaksikan semalam.Seorang peniaga berkata terdapat peningkatan permintaan terhadap dolar US sebagai aset selamat berikutan kebimbangan yang diperbaharui ke atas sektor perbankan dan ekonomi Amerika Syarikat (AS) susulan rentetan pendapatan korporat termasuk data keyakinan pengguna yang lebih lemah daripada jangkaan, yang mengekalkan selera untuk kebanyakan aset dipacu risiko terhad minggu ini.Pengarah Urusan SPI Asset Management, Stephen Innes berkata pasaran juga kekal dalam mod berisiko berikutan pendapatan gergasi penghantaran AS, United Parcel Service (UPS) mula mencerminkan penyusutan dalam logistik di negara tersebut dan mungkin di seluruh dunia. "Ini menjejaskan pengeksport Asia seperti Malaysia. Ringgit juga menerima kesan negatif daripada kejatuhan harga minyak memandangkan kurang permintaan daripada lori pengangkutan dan ini memberi kesan kepada harga diesel," katanya kepada Bernama.Sementara itu, ringgit diniagakan lebih lemah berbanding sekumpulan mata wang utama.Ia jatuh berbanding euro kepada 4.9209/9231 daripada 4.9061/9106, turun berbanding yen Jepun kepada 3.3397/3415 daripada 3.3231/3264 dan merosot berbanding pound Britain kepada 5.5573/5597 daripada 5.5462/5512 sebelumnya. Ringgit juga diniagakan rendah berbanding mata wang Asean. Ringgit lemah berbanding rupiah Indonesia kepada 300.3/300.6 daripada 297.6/298.2, adalah lebih rendah berbanding baht Thailand kepada 13.0261/0365 daripada 12.9325/9494 dan mencatatkan kerugian berbanding dolar Singapura kepada 3.3387/3405 daripada 3.3293/3328 namun kekal tidak berubah berbanding peso Filipina pada 8.01/8.02.- BERNAMA


ADE terima pelaburan AS$100 juta

KUALA LUMPUR, 26 April- Anak syarikat Capital A Berhad, Asia Digital Engineering (ADE) telah menerima pelaburan berjumlah AS$100 juta daripada penyedia penyelesaian pembiayaan di rantau Asia Pasifik, OCP Asia. Pelaburan itu bagi pembangunan dan pengoperasian kemudahan penyelenggaraan, pembaikan dan baik pulih (MRO) pesawat syarikat itu di Sepang. Ketua Pegawai Eksekutif Capital A, Tan Sri Tony Fernandes berkata melalui pelaburan ini, pihaknya mampu membina kemudahan hangar penyelenggaraan pesawat 14 baris baharu menjelang tahun depan. "14 baris maksudnya 14 pesawat boleh dibaiki pada satu masa dan tempat itu sangat besar, daripada 14 baris kami ingin mengembangkan kepada 20 baris kerana kami memerlukan kapasiti lebih besar untuk pembangunan MRO,"katanyaPelaburan tersebut membuktikan strategi Capital A dalam mempelbagaikan perniagaan seterusnya menjadikan ia lebih daripada sebuah syarikat penerbangan.

(Ketua Pegawai Eksekutif Capital A, Tan Sri Tony Fernandes)


TM bakal fokus aspek kecekapan dan produktiviti

KUALA LUMPUR, 26 April- Telekom Malaysia Bhd; TM akan memberi lebih tumpuan kepada aspek kecekapan dan produktiviti.Ia berikutan prospek lebih mencabar tahun ini, dipengaruhi kelembapan ekonomi global dan kos menjalankan perniagaan yang berkemungkinan lebih tinggi.Pengerusinya, Tan Sri Mohammed Azlan Hashim berkata, inovasi secara berterusan perlu agar syarikat kekal berdaya saing.Menerusi Laporan Tahunan Bersepadu TM 2022, jelasnya syarikat juga komited meneroka peluang-peluang baharu dan kekal sebagai peneraju industri.Antaranya bidang keselamatan siber, rangkaian penyampaian kandungan dan pusat data.Tambahnya, potensi pertumbuhan kukuh turut dilihat dalam segmen mudah alih tetap dan pendigitalan yang berperanan penting kepada perusahaan mikro, kecil dan sederhana serta perniagaan lain.

(Pengerusi TM, Tan Sri Mohammed Azlan Hashim)


Harga RON97, RON95 dan diesel kekal

KUALA LUMPUR, 26 April- Harga runcit petrol RON97 dan RON95 serta diesel kekal tidak berubah bagi tempoh 27 April hingga 3 Mei depan. Kementerian Kewangan dalam kenyataan hari ini memaklumkan harga RON97 ialah RM3.35 seliter, RON95 (RM2.05 seliter) dan diesel (RM2.15 seliter).“Bagi melindungi pengguna daripada kesan kenaikan harga sebenar minyak di pasaran global, kerajaan masih mengekalkan harga runcit petrol RON95 pada paras harga siling RM2.05 seliter dan diesel RM2.15 seliter meskipun harga pasaran sebenar bagi kedua-dua produk telah melebihi paras harga siling yang telah ditetapkan,” menurut kenyataan itu.Kementerian itu memaklumkan kerajaan akan terus memantau kesan perubahan harga minyak mentah dunia serta mengambil langkah bersesuaian bagi memastikan kebajikan dan kesejahteraan rakyat terus terpelihara.


Bursa Malaysia dibuka rendah berikutan aktiviti pengambilan untung

KUALA LUMPUR, 26 April - Bursa Malaysia mengakhiri kenaikan semalam apabila ditutup lebih rendah dalam dagangan awal hari ini berikutan aktiviti pengambilan untung, mengambil petunjuk daripada kemerosotan semalaman di Wall Street, kata seorang penganalisis.Pada pukul 9.05 pagi, FTSE Bursa Malaysia KLCI (FBM KLCI) menyusut 3.30 mata kepada 1,421.89 daripada 1,425.19 pada Selasa.Indeks utama itu dibuka rendah 3.22 mata kepada 1,421.97.Sentimen pasaran adalah negatif dengan kaunter rugi mengatasi kaunter untung sebanyak 182 berbanding 91, manakala 209 kaunter tidak berubah, 1,812 tidak diniagakan dan 25 lain digantung dagangan.Jumlah dagangan berjumlah 122.41 juta unit bernilai RM59.86 juta.Malacca Securities Sdn Bhd dalam nota penyelidikan hari ini berkata saham-saham Amerika Syarikat menyaksikan kemerosotan yang ketara disebabkan kebimbangan terhadap perbankan yang kembali tercetus dan sentimen berhati-hati di tengah-tengah minggu pendapatan teknologi.“Kami percaya tekanan jualan mungkin melanda bursa serantau dan tempatan.“Berikutan situasi berhati-hati di pasaran global, pelabur mungkin mengelakkan kaunter-kaunter teknologi terutamanya selepas Nasdaq merosot di bawah paras psikologi 12,000,” katanya.

Menurut firma penyelidikan itu, sektor-sektor seperti utiliti dan telekomunikasi mungkin menerima tarikan apabila pelabur mengalihkan tumpuan mereka terhadap saham-saham defensif.“Sementara itu, saham-saham penjagaan kesihatan mungkin berada dalam radar peniaga untuk dagangan jangka pendek berikutan kes Covid-19 Arcturus yang dikesan di Malaysia,” katanya.Dalam kalangan kaunter saham wajaran tinggi, Maybank dan Public Bank rendah satu sen, masing-masing kepada RM8.64 dan RM3.92, Petronas Chemicals menguncup sembilan sen kepada RM7.11 dan CIMB turun dua sen kepada RM5.14, manakala CelcomDigi menokok satu sen kepada RM4.42.Bagi saham aktif, Star Media meningkat 4.5 sen kepada 55.5 sen, Salutica dan Computer Forms menokok satu sen masing-masing kepada RM1.06 dan 27.5 sen, manakala SNS Network naik satu sen kepada 26.5 sen.Di papan indeks, Indeks FBM Emas berkurangan 24.43 mata kepada 10,438.66, Indeks FBMT 100 susut 23.91 mata kepada 10,125.54 dan Indeks FBM Emas Shariah turun 28.51 mata kepada 10,778.02.Indeks FBM ACE rendah 6.55 mata kepada 5,313.09 dan Indeks FBM 70 susut 33.82 mata kepada 13,595.79.Mengikut sektor, Indeks Produk dan Perkhidmatan Perindustrian berkurangan 0.37 mata kepada 171.59, Indeks Perkhidmatan Kewangan susut 11.21 mata kepada 15,612.63 dan Indeks Perladangan rendah 37.44 mata kepada 6,891.17. -BERNAMA


KUALA LUMPUR, 26 April- Ringgit dibuka rendah berbanding dolar Amerika Syarikat (AS) hari ini, dipengaruhi oleh pengukuhan mata wang tempatan itu berbanding unit negara maju berikutan minat yang kembali kepada mata wang selamat, kata seorang penganalisis.Pada 9.00 pagi, ringgit berada pada 4.4600/4670 berbanding dolar AS daripada 4.4480/4520 sewaktu ditutup semalam.Ketua Ahli Ekonomi Bank Muamalat Malaysia Bhd Dr Mohd Afzanizam Abdul Rashid berkata terdapat sentimen enggan mengambil risiko di pasaran disebabkan pendapatan bank-bank di AS yang menghampakan pada suku pertama 2023, manakala pengguna di AS pesimis pada April.“Perbincangan berhubung kemungkinan kepada langkah memperketat dalam mesyuarat Jawatankuasa Pasaran Terbuka Persekutuan yang akan datang pada awal Mei adalah mencabar.“Seterusnya, kami percaya ringgit boleh kekal lemah berikutan permintaan terhadap mata wang selamat akan menjadi dominan,” katanya kepada Bernama sambil memaklumkan paras rintangan berada pada 4.4858 manakala paras sokongan pada 4.4236.Sewaktu dibuka, ringgit diniagakan kebanyakannya tinggi berbanding kumpulan mata wang utama.Mata wang tempatan merosot berbanding yen Jepun kepada 3.3358/3414 daripada 3.3231/3264 sewaktu ditutup pada Selasa, namun meningkat berbanding pound Britain kepada 5.5353/5440 daripada 5.5462/5512 dan naik berbanding euro kepada 4.8962/9039 daripada 4.9061/9106. Dalam pada itu, ringgit diniagakan lebih rendah berbanding mata wang Asean dengan mencatat kemerosotan berbanding rupiah Indonesia kepada 298.4/299.2 daripada 297.6/298.2 semalam dan menyusut berbanding dolar Singapura kepada 3.3338/3393 daripada 3.3293/3328.Ringgit turun kepada 8.02/8.06 berbanding peso Filipina daripada 8.01/8.02 sewaktu ditutup semalam dan rendah berbanding baht Thailand kepada 12.9802/13.0063 daripada 12.9325/9494.- BERNAMA


Malaysia berada di kedudukan ke-26 LPI Bank Dunia 2023

KUALA LUMPUR, 26 April - Malaysia melonjak 15 anak tangga, untuk berada di kedudukan ke-26 dalam Indeks Prestasi Logistik (LPI) Bank Dunia 2023.Kedudukan terkini itu menjadikan Malaysia sebagai negara kedua terbaik selepas Singapura dalam kalangan negara Asean.Ia merupakan lonjakan ketara dari kedudukan ke-41 pada tahun 2018 dan ke-32 pada tahun 2016.Ketua Pengarah Perbadanan Produktiviti Malaysia (MPC), Datuk Abdul Latif Abu Seman dalam kenyataan memaklumkan, kedudukan terbaik pernah dicapai negara ialah di tangga ke-25 dalam laporan LPI Bank Dunia 2014.

Laporan LPI edisi ketujuh ‘Connecting to Compete’ dikeluarkan selepas tiga tahun gangguan rantaian bekalan semasa pandemik COVID-19.Ia merangkumi pandangan terkini mengenai prestasi logistik perdagangan di 139 negara.Laporan tersebut merupakan penanda aras untuk membantu negara mengenal pasti penambahbaikan dalam logistik perdagangan antarabangsa bagi meningkatkan daya saing.


Eksport minyak sawit, produk berasaskan komoditi ke China dijangka meningkat

KUALA LUMPUR, 26 April - Malaysia dijangka merekodkan peningkatan ketara dalam eksport minyak sawit dan produk berasaskan komoditi itu ke China, tahun ini. Unjuran tersebut berdasarkan usaha berterusan dan peningkatan kerjasama dalam perdagangan minyak sawit dengan pelbagai pihak berkepentingan di China.Jelas Ketua Pengarah Lembaga Minyak Sawit Malaysia (MPOB), Datuk Dr Ahmad Parveez Ghulam Kadir, ini termasuk perjanjian persefahaman antara agensi itu dengan Dewan Perniagaan China bagi Import Eksport Makanan, Produk Asli dan Produk Sampingan Haiwan.

Perjanjian itu bakal meluaskan kerjasama antara kedua-dua negara dalam perdagangan minyak sawit selain mengukuhkan kedudukan dan penguasaan pasaran Malaysia di negara tembok besar itu.Kerjasama itu juga membolehkan China mengambil bahagian dalam penerokaan teknologi mekanisasi sawit di negara ini, sekali gus membantu meningkatkan produktiviti dan mengurangkan pergantungan kepada pekerja di ladang.China merupakan pasaran eksport minyak sawit kedua terbesar Malaysia tahun lepas dengan menyumbang 11.2 peratus daripada jumlah keseluruhan eksport minyak sawit negara.


Kadar jangka pendek kekal stabil dengan operasi BNM

KUALA LUMPUR, 26 April - Kadar jangka pendek diunjur kekal stabil hari ini dengan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional dianggarkan RM45.28 bilion, manakala dalam dana Islam berjumlah RM20.47 bilion.Pada hari ini, bank pusat akan mengendalikan tiga tender pasaran wang konvensional bernilai RM1 bilion masing-masing selama tujuh hari, 14 hari dan 30 hari serta satu tender program Murabahah Komoditi bernilai RM500 juta untuk 30 hari.

Selain itu, BNM akan turut menjalankan dua tender repo berbalik yang terdiri daripada tender bernilai RM860 juta untuk 30 hari dan tender bernilai RM2.91 bilion untuk 91 hari.Bank pusat turut mengumumkan ketersediaan repo berbalik, perjanjian jual dan beli semula serta kemudahan Murabahah Komoditi Bercagar untuk tempoh satu hingga tiga bulan.Pada pukul 4 petang, BNM akan menawarkan sehingga RM45.1 bilion bagi tender semalaman konvensional dan RM19 bilion bagi tender semalaman Murabahah. -BERNAMA


Rizab BNM berjumlah US$115.9 bilion pada 14 April

KUALA LUMPUR, 25 April- Rizab antarabangsa Bank Negara Malaysia (BNM) berjumlah US$115.9 bilion dolar pada 14 April 2023. Kedudukan rizab itu mencukupi untuk membiayai 5.1 bulan import barangan dan perkhidmatan serta 1.1 kali jumlah hutang luar negeri jangka pendek.Bank pusat dalam kenyataan memaklumkan, komponen utama rizab antarabangsa adalah rizab mata wang asing berjumlah US$103.1 bilion.

Selain itu, kedudukan rizab Tabung Kewangan Antarabangsa (US$1.4 bilion), Hak Pengeluaran Khas (US$5.8 bilion), emas (US$2.5 bilion) dan aset rizab lain (US$3.1 bilion).


Niaga hadapan MSM ditutup rendah

KUALA LUMPUR, 25 April- Niaga hadapan minyak sawit mentah (MSM) di Bursa Malaysia Derivatives (BMD) meneruskan prestasi lemahnya untuk ditutup rendah hari ini berikutan permintaan yang rendah bagi komoditi dan pengambilan untung selepas cuti Hari Raya.Ketua Penyelidikan Komoditi Sunvin Group yang berpangkalan di Mumbai Anilkumar Bagani berkata minyak campuran yang lemah secara meluas telah memaksa minyak sawit untuk diniagakan lebih rendah kerana minyak sawit masih dianggap pada tahap premium berbanding minyak campuran pesaing.“Pasaran membayangkan eksport minyak sawit Malaysia untuk tempoh 1-25 April mungkin telah menurun sebanyak 15-16 peratus, dan kini tumpuan akan diberikan kepada data pengeluaran minyak sawit 1-20 April daripada Persatuan Pengilang Minyak Sawit Selatan Semenanjung (SPPOMA), UOB Kay Hian dan kemudian daripada Persatuan Minyak Sawit Malaysia (MPOA),” katanya kepada Bernama hari ini.Beliau berkata pasaran Indonesia dijangka kembali kepada obligasi pasaran domestik (DMO) sebelum Ramadan mengenai kadar eksport minyak sawit.“Selain itu, pasaran menyedari levi eksport minyak sawit Indonesia dan duti eksport bagi 1-15 Mei dijangka turun daripada kadar semasa,” katanya.

Pada penutup dagangan hari ini, kontrak Mei 2023 susut RM29 kepada RM4,081 satu tan, Jun 2023 turun RM55 kepada RM3,811 satu tan, dan Julai 2023 jatuh RM70 kepada RM3,635 satu tan.Selain itu, kontrak Ogos 2023 dan September 2023 turun RM69 kepada RM3,566 satu tan dan RM3,550 satu tan, manakala Oktober 2023 turun RM68 kepada RM3,551 satu tan.Jumlah dagangan meningkat kepada 71,514 lot daripada 70,774 pada Khamis, manakala kepentingan terbuka susut kepada 204,938 kontrak daripada 206,956 kontrak.Harga MSM fizikal bagi April Selatan turun RM50 kepada RM4,200 satu tan.Pasaran ditutup pada Isnin sempena cuti Hari Raya.-BERNAMA


Kadar antara bank jangka pendek ditutup stabil susulan operasi BNM

KUALA LUMPUR, 25 April - Kadar antara bank jangka pendek ditutup stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional meningkat kepada RM42.69 bilion daripada RM39.21 bilion pagi ini, manakala mudah tunai dana Islam turun kepada RM15.38 bilion daripada RM24.39 bilion.Terdahulu, bank pusat menjalankan dua tender pasaran wang konvensional, tiga tender Qard dan tender repo berbalik.BNM juga menyemak semula tender semalaman konvensional daripada RM40.6 bilion kepada RM41.7 bilion.

Ia juga mengumumkan ketersediaan repo berbalik, perjanjian jual dan beli semula serta kemudahan murabahah komoditi bercagar untuk tempoh satu hingga tiga bulan.Pada 4 petang, BNM menawarkan tender pasaran wang konvensional bernilai RM41.70 bilion dan tender pasaran wang murabahah bernilai RM15.4 bilion, kedua-duanya untuk wang sehari.Kadar Semalaman Islam Malaysia (MYOR-i) ialah 2.74 peratus pada 20 April, 2023. - BERNAMA


Eksport minyak sawit dan produk berkaitan ke China dijangka meningkat

KUALA LUMPUR, 25 April - Eksport minyak sawit dan produk berasaskan sawit Malaysia ke China dijangka lebih tinggi tahun ini hasil peningkatan kerjasama dalam perdagangan minyak sawit dengan negara tersebut melalui pemeteraian memorandum persefahaman (MoU) di Beijing baru-baru ini.MoU yang ditandatangani antara Lembaga Minyak Sawit Malaysia (MPOB) dan Dewan Perniagaan China bagi Import Eksport Makanan, Produk Asli dan Produk Sampingan Haiwan (CFNA) meluaskan lagi kerjasama antara kedua-dua negara dalam perdagangan minyak sawit selain daripada mengukuhkan kedudukan dan bahagian pasaran Malaysia di China.“Kami menjangkakan eksport minyak sawit dan produk berasaskan sawit yang lebih tinggi ke China tahun ini dengan peningkatan kerjasama dalam perdagangan minyak sawit dengan negara itu melalui pemeteraian MoU tersebut.“MPOB berjaya meluaskan penggunaan minyak sawit dalam industri makanan nilai tambah melalui inisiatif penyelidikan dan pembangunan (R&D) dan ini membantu menjamin pasaran minyak sawit Malaysia,” kata Ketua Pengarah MPOB, Datuk Dr Ahmad Parveez Ghulam Kadir dalam satu kenyataan yang dikeluarkan.Ia termasuk lemak khusus berasaskan sawit untuk kuih bulan kontemporari, penggunaan minyak sawit dalam Xinjiang Naan, snek berasaskan minyak sawit merah, susu berasaskan sawit, teh mentega Tibet berasaskan sawit, pes pedas berasaskan minyak sawit merah, serbuk lemak sawit sebagai bahan tambahan makanan untuk lembu tenusu dan minyak sawit merah sebagai makanan untuk ketam bulu,” kata Ahmad ParveezKerjasama itu juga membolehkan China mengambil bahagian dalam penerokaan teknologi mekanisasi sawit di Malaysia yang akan membantu meningkatkan produktiviti dan mengurangkan pergantungan kepada pekerja di ladang.“Kedua-dua negara kini boleh bersama-sama mempromosikan penerokaan, mereka bentuk dan melaksanakan teknologi baharu seperti kecerdasan buatan (AI), rangkaian mudah alih generasi kelima (5G), Internet Pelbagai Benda (IoT) dan kenderaan autonomi di ladang sawit di Malaysia.Beliau berkata ia termasuk teknologi aeroangkasa, dron dan AI daripada China Great Wall Industry Corporation khususnya mengenai pemetaan profil umur dan pengesanan penyakit di ladang sawit serta kenderaan penuaian autonomi yang dibangunkan oleh Shanghai Westwell Information Technology Co Ltd.

Justeru, perjanjian persefahaman tersebut meningkatkan keyakinan China terhadap minyak sawit Malaysia dan menjamin bekalan komoditi itu untuk negara tersebut.Malaysia dan China kini boleh bekerjasama untuk bersama-sama mempromosikan kestabilan rantaian bekalan minyak sawit di kedua-dua negara serta Pensijilan Minyak Sawit Mampan Malaysia (MSPO) untuk makanan, bukan makanan, biobahan api dan makanan ternakan di China.Selain itu, CFNA akan menggunakan MSPO dalam penggubalan garis panduan di bawah Jawatankuasa Kecil untuk Pertanian Lestari CFNA serta turut mempromosi MSPO pada program-program anjuran mereka.CFNA juga akan mengetuai delegasi perniagaan dari China untuk menyertai Kongres dan Pameran Minyak Sawit Antarabangsa MPOB (PIPOC 2023) yang akan diadakan dari 7 hingga 9 November 2023 di Kuala Lumpur Convention Centre.Selain itu, minyak sawit Malaysia akan diketengahkan pada Sidang Kemuncak Bijirin dan Minyak Antarabangsa China ke-14 yang dianjurkan oleh CFNA pada Julai 2023.Selain itu, MPOB juga bekerjasama dengan Universiti Tsinghua untuk mempromosi biobahan api sawit Malaysia di China yang melibatkan kajian rintis penggunaan biodiesel sawit Malaysia dalam kenderaan berat China.Institut Penyelidikan dan Perkhidmatan Teknikal Minyak Sawit MPOB (PORTSIM) China juga telah menandatangani perjanjian perundingan dengan Grand Industrial Holdings Co Ltd (GIH) China tahun lepas.“Ini menyaksikan GIH memperoleh perkhidmatan teknikal daripada PORTSIM China melibatkan formulasi produk sawit dari 2021 hingga 2023 yang meningkatkan pengambilan minyak sawit oleh GIH.Susulan penglibatan itu, GIH melalui anak syarikat mereka Grand Oils and Foods (PG) Sdn Bhd membawa masuk pelaburan lapangan hijau bernilai RM320 juta dalam sektor minyak sawit Malaysia,” tambah beliau.China merupakan pasaran eksport minyak sawit kedua terbesar Malaysia pada 2022 dan menyumbang 11.2 peratus daripada jumlah eksport minyak sawit Malaysia.Pada 2022, jumlah nilai eksport minyak sawit dan produk berasaskan sawit lain Malaysia ke China meningkat 12.9 peratus kepada RM14.86 bilion daripada RM13.16 bilion pada 2021.Jumlah eksport minyak sawit dan produk berasaskan sawit meningkat sebanyak 0.30 peratus kepada 3.14 juta tan pada 2022 daripada 3.13 juta tan metrik pada 2021.MPOB juga bekerjasama dengan Tsinghua University untuk promosi biofuel sawit Malaysia di China, yang melibatkan kajian rintis menggunakan biodiesel sawit Malaysia dalam kenderaan berat China. - BERNAMA


Ringgit mengukuh berbanding dolar AS pada sesi awal

KUALA LUMPUR, 25 April- Ringgit memulakan urus niaga pagi ini dengan lebih positif apabila dibuka mengukuh berbanding dolar Amerika Syarikat (AS) di tengah-tengah kelemahan unit negara maju itu berbanding kumpulan mata wang utama.Pada 9.01 pagi, ringgit berada pada paras 4.4260/4330 berbanding dolar AS daripada paras 4.4350/4395 pada Khamis lepas.Pasaran ditutup pada Jumaat dan Isnin bersempena cuti umum Aidilfitri.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata Indeks dolar Amerika Syarikat (DXY) susut menjelang mesyuarat Jawatankuasa Pasaran Terbuka Persekutuan (FOMC) AS pada 3 Mei ini.Selain daripada itu, had siling hutang kerajaan AS yang tamat tempoh pada Jun, juga hanya menambah ketidaktentuan pasaran.“Jika pihak Rizab Persekutua AS (Fed) cenderung menurunkan kadar faedah, ini mungkin membawa kepada penurunan DXY yang akan mengukuhkan lagi ringgit. “Pada masa ini, gandingan dolar AS-ringgit dijangkakan berlegar sekitar RM4.42 hingga RM4.43 hari ini,” katanya kepada Bernama. Sementara itu, pada sesi awal hari ini, ringgit diniagakan rendah berbanding kumpulan mata wang utama.Ringgit susut berbanding yen Jepun kepada 3.2954/3008 daripada 3.2923/2958 sewaktu ditutup pada Khamis lepas, rendah berbanding pound Britain kepada 5.5307/5395 daripada 5.5127/5183 dan turun kepada 4.8938/9016 daripada 4.8616/8666 berbanding euro.Unit tempatan itu juga diniagakan bercampur-campur berbanding mata wang Asean.Ia mengukuh berbanding rupiah Indonesia pada 295.4/296.1 daripada 296.4/297.1 dan naik berbanding dolar Singapura kepada 3.3213/3268 daripada 3.3256/3292.Berbanding peso Filipina, ringgit susut kepada 7.95/7.97 daripada 7.91/7.93 pada Khamis lepas dan turun berbanding baht Thailand kepada 12.9113/9370 daripada 12.8947/9134.- BERNAMA


Pemain indusri perlu siapkan diri hadapi peningkatan pelancong di musim perayaan

KUALA LUMPUR, 22 April - Pemain indusri pelancongan perlu mengambil inisiatif mempersiapkan diri menghadapi peningkatan jumlah pelancong terutama di musim perayaan.Presiden Majlis Pelancongan Malaysia (MITA), Uzaidi Udanis berkata, bagi menampung keperluan tersebut, pengusaha pusat pelancongan perlu memastikan fasiliti perkhidmatan yang disediakan mencukupi. "Semakin ramai pelancong tempatan dan antarabangsa melawat pusat pelancongan ataupun peranginan di seluruh negara, bukan saja di bandaraya, ataupun bandar-bandar besar tapi di luar bandar terutama di kampung-kampung, saya dapati tempat-tempat baharu seperti Bagan Datuk ,seperti Lenggong, Perak, dikunjungi ramai oleh pelancong tempatan dan antarabangsa.

(Presiden Majlis Pelancongan Malaysia (MITA), Uzaidi Udanis)

"Ini menunjukkan bahawa industri pelancongan tempatan mempunyai potensi yang besar dan mampu memberi impak atau pun banyak manfaat ekonomi kepada negara dan juga masyarakat tempatan," kata beliau ketika dihubungi Berita RTM, di sini hari ini. Katanya, rakyat tempatan juga boleh menjadi hos yang terbaik kepada pelancong sempena musim perayaan ini.Ia secara tidak langsung memberi pengalaman yang unik kepada mereka.


Bursa Malaysia dijangka diniagakan rendah minggu depan

KUALA LUMPUR, 22 April- Bursa Malaysia dijangka diniagakan rendah dengan kecenderungan menaik dalam beberapa hari akan datang berikutan minggu dagangan yang singkat sempena cuti umum Hari Raya Aidilfitri, kata seorang penganalisis.Naib Presiden Penyelidikan Ekuiti Rakuten Trade Sdn Bhd, Thong Pak Leng berkata pelabur akan kekal berwaspada terhadap aktiviti belian semasa harga rendah memandangkan penilaian murah untuk penanda aras FTSE Bursa Malaysia KLCI (FBM KLCI).“Justeru, kami menjangkakan FBM KLCI akan berada dalam dalam julat 1,415-1,435 untuk minggu depan,” katanya kepada Bernama.Daripada sudut pandangan teknikal, beliau menjangkakan paras rintangan segera pada 1,440 dan paras sokongan pada 1,415.Sementara itu, Rakan Kongsi Pengurusan SPI Asset Management, Stephen Innes berkata pasaran akan kekal dalam mod defensif sehingga mesyuarat Jawatankuasa Pasaran Terbuka Persekutuan pada bulan Mei.“Bagaimanapun dengan kebimbangan had hutang Amerika Syarikat (AS) mula dilihat, saya berpendapat ia juga akan mempengaruhi sentimen risiko di peringkat global. Oleh itu, FBM KLCI berkemungkinan meningkat antara 1,415 dan 1,430 minggu depan,” katanya.Beliau berkata jangkaan bahawa Bank Negara Malaysia mungkin menaikkan kadar faedah akhir pada bulan Mei juga akan menjadi negatif untuk saham tempatan.Bagi minggu baru berakhir, Bursa Malaysia didagangkan lebih rendah kerana pelabur berhati-hati, mengambil petunjuk daripada prestasi negatif Wall Street dan data US Beige Book Rizab Persekutan AS yang menunjukkan bahawa ekonomi AS terhenti dalam beberapa minggu kebelakangan ini dengan pengambilan pekerja dan inflasi yang perlahan serta akses kepada kredit semakin mengecil.Pada asas mingguan, indeks utama turun 13.02 mata kepada 1,422.11 daripada 1,422.11 minggu lepas.Di papan indeks, Indeks FBM Emas merosot 117.95 mata kepada 10.450.96, Indeks FBMT 100 berkurangan 111.06 mata kepada 10,135.71 dan Indeks FBM Emas Shariah menguncup 167.52 mata kepada 10,775.32.

Indeks FBM 70 Index berkurangan 224.82 mata kepada 13,645.22 dan Indeks FBM ACE jatuh 24.69 mata kepada 5,343.49. Mengikut sektor, Indeks Produk Perindustrian dan Perkhidmatan merosot 68.34 mata kepada 15,665.86, Indeks Tenaga jatuh 22.80 mata kepada 854.99, Indeks Produk Perindustrian dan Perkhidmatan susut 2.49 mata kepada 173.16 dan Indeks Perladangan merosot 17.61 mata kepada 6,833.52.Jumlah dagangan mingguan berkurangan kepada 12.02 bilion unit bernilai RM6.96 bilion daripada 14.79 bilion unit bernilai RM8.88 bilion minggu lepas.Jumlah dagangan Pasaran Utama jatuh kepada 8.10 bilion saham bernilai RM5.76 bilion daripada 10.47 bilion saham bernilai RM7.60 bilion minggu lepas.Jumlah dagangan waran merosot kepada 1.30 bilion unit bernilai RM191.82 juta daripada 1.41 bilion unit bernilai RM224.74 juta sebelum ini.Jumlah dagangan Pasaran ACE menguncup kepada 2.63 bilion saham bernilai RM1.01 bilion daripada 3.32 bilion saham bernilai RM1.04 bilion minggu lepas. Bursa Malaysia Bhd dan anak syarikatnya akan ditutup pada hari Jumaat, 21 April 2023 dan Isnin, 24 April 2023 sempena cuti tambahan Hari Raya Aidilfitri.Operasi akan disambung semula pada Selasa, 25 April 2023. -BERNAMA


Kontrak hadapan MSM dijangka diniagakan dalam jajaran kecil minggu depan

KUALA LUMPUR, 22 April- Kontrak niaga hadapan minyak sawit mentah (MSM) di Bursa Malaysia Derivatives dijangka kekal dalam jajaran kecil dengan kecenderungan rendah minggu depan berikutan permintaan yang semakin berkurangan.Peniaga Minyak Sawit, David Ng berkata komoditi itu dijangka diniagakan di antara RM3,300 dengan RM3,800 satu tan.Sementara itu, Ketua Penyelidikan Komoditi Sunvin Group yang berpangkalan di Mumbai, Anilkumar Bagani berkata minyak sawit berkemungkinan diniagakan dalam julat lebih besar di antara RM3,500 dengan RM3,900 satu tan.Beliau berkata niaga hadapan MSM juga mungkin mengalami dagangan lebih rendah berikutan pengambilan untung menjelang cuti panjang kerana tiada banyak data yang menggerakkan pasaran.Kelemahan kontrak niaga hadapan minyak sayuran dalam pasaran seperti di Lembaga Dagangan Chicago (CBOT) dan Bursa Komoditi Dailan telah mewujudkan nada lemah bagi niaga hadapan MSM Bursa Malaysia Derivatives “Susulan penutupan operasi Bursa Malaysia Derivatives untuk tempoh cuti yang panjang, pasaran perlu menyesuaikan dengan pergerakan yang berlaku dalam pasaran minyak sayuran global bagi tempoh ini,” katanya.Bagi dagangan yang baru berakhir minggu ini, kontrak hadapan MSM diniagakan bercampur-campur, menjejaki paras stok tempatan yang rendah disebabkan penggunaan yang tinggi, dan niaga hadapan minyak kacang soya CBOT.Terdapat juga aktiviti pengambilan untung menjelang cuti umum yang lebih panjang.

Berasaskan mingguan, April 2023 meningkat RM199 kepada RM4,100 satu tan; Mei 2023 menambah RM164 kepada RM3,911 satu tan; dan Jun 2023 menokok RM139 kepada RM3,702 satu tan.Serahan Julai 2023 pula naik RM132 kepada RM3,566 satu tan; Ogos 2023 meningkat RM139 kepada RM3,503 satu tan dan September 2023 mengukuh RM148 kepada RM3,480 satu tan.Jumlah dagangan mingguan susut kepada 275,374 lot daripada 387,277 lot minggu lepas manakala kepentingan terbuka meningkat 206,956 kontrak daripada 204,264 kontrak pada Jumaat minggu lepas.Harga MSM fizikal bagi April Selatan turun RM30 kepada RM4,250 satu tan. -BERNAMA


Kadar faedah AS terus pengaruhi pergerakan ringgit minggu depan

KUALA LUMPUR, 22 April- Kadar faedah Amerika Syarikat (AS) akan mempengaruhi pergerakan ringgit minggu depan, kata Ketua Ekonomi Bank Muamalat Malaysia Bhd, Mohd Afzanizam Abdul Rashid.Beliau berkata kadar faedah AS akan terus menjadi tumpuan dalam pasaran dan mendominasi pasaran pertukaran mata wang asing.“Oleh itu, ringgit dilihat akan berlegar sekitar RM4.43 hingga RM4.45 dalam tempoh terdekat,” katanya kepada Bernama.Pada asas minggu ke minggu, ringgit diniagakan rendah berbanding dolar AS pada 4.4350/4395 berbanding 4.4000/4025 pada penutup Jumaat minggu lalu.Bagi minggu dagangan pendek yang baru berakhir, kurangnya ketidaktentuan pada mata wang AS telah menyokong dolar AS dan membawa kepada jangkaan pasaran untuk satu lagi pusingan kenaikan kadar faedah di AS.Pada masa yang sama, impak ke atas ringgit disokong oleh data ekonomi China, yang menunjukkan Keluaran Dalam Negara Kasar (KDNK) bagi suku pertama tahun ini (S1 2023) meningkat lebih daripada jangkaan pada 4.5 peratus (S1 2022: 2.9 peratus) berbanding anggaran konsensus 4.0 peratus.Perdagangan dan pelaburan dari China itu memberi petanda baik kepada Malaysia.Sementara itu, mata wang tempatan diniagakan kebanyakannya rendah berbanding sekumpulan mata wang utama berbanding minggu sebelumnya.

Ringgit meningkat berbanding euro kepada 4.8616/8666 daripada 4.8660/8687, naik berbanding yen Jepun kepada 3.2923/2958 daripada 3.3208/3229 tetapi lemah berbanding pound Britain kepada 5.5127/5183 daripada 5.5031/5062 pada minggu sebelumnya.Sementara itu, ringgit diniagakan bercampur-campur berbanding mata wang Asean.Mata wang tempatan meningkat berbanding rupiah Indonesia kepada 296.4/297.1 daripada 299.1/299.5 sebelum ini, naik berbanding peso Filipina kepada 7.91/7.93 daripada 7.97/7.98 dan bertambah berbanding baht Thailand kepada 12.8947/91307 daripada 12.9070/9208.Bagaimanapun ringgit lebih rendah berbanding dolar Singapura kepada 3.3256/3292 daripada 3.3183/3204 pada minggu sebelumnya. -BERNAMA


AML Hackathon 2023, 1 Jun hingga 28 Jun 2023

KUALA LUMPUR, 20 April- Bank Negara Malaysia dan Financial Intelligence Consultative Group menjadi penganjur bersama bagi acara pencegahan pengubahan wang haram dan pembiayaan keganasan, AML/CFT Hackathon 2023.Acara yang akan berlangsung dari 1 Jun hingga 28 Jun ini bertujuan membangunkan penyelesaian digital bagi menangani jenayah kewangan.Menurut Timbalan Gabenor Bank Negara Malaysia, Marzunisham Omar, AML Hackathon 2023, yang diadakan secara dalam talian turut menyediakan bengkel dan bimbingan daripada sekumpulan pakar keselamatan siber.Secara berkumpulan, peserta akan membangunkan penyelesaian prototaip digital yang inovatif terhadap penyataan masalah khusus dikenal pasti oleh penganjur.Penyelesaian ini akan dinilai berdasarkan tiga kategori iaitu sektor awam, sektor swasta dan kategori terbuka.Peserta berpeluang memenangi hadiah wang tunai sehingga AS$5,000 serta peluang membentangkan prototaip kepada pegawai kanan perisikan kewangan dari seluruh dunia.

(Timbalan Gabenor Bank Negara Malaysia, Marzunisham Omar)


KUALA LUMPUR, 20 April- Pasaran getah Malaysia ditutup lebih rendah hari ini selepas diseret oleh kejatuhan harga minyak serta petunjuk yang lebih lemah daripada pasaran niaga hadapan getah serantau, kata seorang peniaga. Harga minyak mentah Brent merosot 1.58% kepada US$81.81 setong. Beliau memberitahu Bernama bahawa harga minyak turun lagi hari ini ketika pasaran menilai semula prospek permintaan mereka pada tahun ini di tengah-tengah tanda-tanda kelesuan pertumbuhan ekonomi dan jangkaan yang semakin meningkat terhadap kenaikan kadar daripada bank pusat utama. "Niaga hadapan getah Jepun menyusut lebih rendah pada Khamis selepas mengukuh merentasi empat sesi sebelum ini, menjejaki kerugian di pasaran Shanghai dan ketika pertumbuhan eksport domestik yang perlahan mula menjejaskan sentimen permintaan."Bagaimanapun, kerugian selanjutnya telah dihadkan oleh ringgit yang lemah berbanding dolar US," katanya. Harga Lembaga Getah Malaysia (MRB) bagi SMR 20 mencatatkan penurunan sebanyak 5.5 sen kepada 599 sen sekilogram, manakala lateks pukal merosot dua sen kepada 487.50 sen sekilogram. Pada 5.00 petang, harga rujukan MRB untuk getah fizikal SMR 20 ialah 607 sen sekilogram, manakala lateks pukal pada 489 sen sekilogram. -BERNAMA

(Pasaran getah ditutup rendah selepas deseret kejatuhan harga minyak)


KUALA LUMPUR, 20 April- Kontrak niaga hadapan FTSE Bursa Malaysia KLCI (FBM KLCI) di Bursa Malaysia Derivatives diniagakan lebih rendah pada sesi tengah hari.Pada waktu rehat, April 2023 turun 3.0 mata kepada 1,419.5, Mei 2023 merosot 2.5 mata menjadi 1,420.5, Jun 2023 berkurangan 2.0 mata untuk mencatatkan paras 1,423.0 dan September 2023 kerugian 3.5 mata kepada 1,411.5.Jumlah dagangan dan kepentingan terbuka masing-masing 3,565 lot dan 35,190 kontrak.Pada 12.30 tengah hari, FBM KLCI turun 5.01 mata kepada 1,420.06 daripada penutupan hari Rabu pada 1,425.07. -BERNAMA

(Niaga hadapan FBM KLCI rendah pada sesi tengah hari)


Inflasi Malaysia bagi Mac 2023 reda kepada 3.4%

KUALA LUMPUR, 20 April- Indeks Harga Pengguna; IHP yang mengukur kadar inflasi, mereda kepada 3.4% pada Mac 2023.Menurut Ketua Perangkawan Malaysia, Datuk Sri Dr. Mohd Uzir Mahidin, tempoh sama menyaksikan peningkatan mata indeks kepada 129.9 berbanding 125.6 tempoh sama tahun sebelumnya.Peningkatan inflasi yang perlahan didorong terutamanya oleh penurunan harga Petrol tanpa plumbum RON97 yang meredakan inflasi kumpulan Pengangkutan kepada 2.4%.Ini selari dengan harga minyak mentah Brent yang berada pada paras AS$78.53 setong.Namun, inflasi bagi Makanan dan Minuman Bukan Alkohol serta Restoran dan Hotel masih kekal tinggi meski lebih rendah berbanding Februari 2023.Nilai wajaran bagi kumpulan Makanan dan Minuman Bukan Alkohol; Pengangkutan serta Restoran dan Hotel merangkumi 47% daripada jumlah wajaran keseluruhan IHP, sekaligus memberi kesan signifikan pada kadar inflasi dan kos sara hidup rakyat.Bagi suku pertama tahun ini, IHP meningkat 3.6% berbanding suku sama tahun sebelumnya.Sementara itu, inflasi teras masih kekal tinggi pada kadar 3.8% berbanding 3.9% pada Februari 2023.Untuk perbandingan dengan negara-negara terpilih di rantau Asia Pasifik, kadar inflasi negara pada bulan Mac adalah lebih rendah berbanding inflasi di Republik Korea, Indonesia dan Filipina.

(Ketua Perangkawan Malaysia, Datuk Sri Dr. Mohd Uzir Mahidin)


Bursa Malaysia akhiri sesi dagangan tengah hari rendah

KUALA LUMPUR, 20 April- Bursa Malaysia mengakhiri sesi tengah hari rendah dalam dagangan berhati-hati sementara sentimen pasaran serantau turut lemah menjelang cuti Hari Raya Aidilfitri, kata seorang peniaga.Pada 12.30 tengah hari, FTSE Bursa Malaysia KLCI (FBM KLCI) turun 5.01 mata kepada 1,420.06 daripada penutupan Rabu pada 1,425.07.Indeks barometer dibuka 3.57 mata lebih kukuh pada 1,428.64 dan bergerak antara 1,419.10 dan 1,428.64 di sepanjang sesi pagi hingga tengah hari.Pergerakan harga di pasaran menyaksikan kaunter rugi mengatasi kaunter untung 393 berbanding 262, manakala 392 kaunter tidak berubah, 1,252 tidak diniagakan dan 18 yang lain digantung.Jumlah dagangan 1.27 bilion unit bernilai RM726.40 juta.Malacca Securities Sdn Bhd menjangkakan pasaran serantau dan bursa tempatan akan diniagakan dalam julat sempit memandangkan keadaan Wall Street yang lesu."Disebabkan harga minyak mentah yang lebih rendah dengan harga minyak mentah Brent merosot ke arah US$82 setong, sektor tenaga mungkin akan menyaksikan kegiatan penjualan," katanya dalam satu nota penyelidikan.

(Bursa Malaysia mengakhiri sesi tengah hari rendah dalam dagangan berhati-hati sementara sentimen pasaran serantau turut lemah menjelang cuti Hari Raya Aidilfitri)

Sebaliknya, sektor bersifat defensif seperti telekomunikasi, perbankan, dan sektor pengguna akan kekal fokus di tengah-tengah sentimen yang berhati-hati.Dalam kalangan saham wajaran tinggi, Maybank susut satu sen kepada RM8.68, Public Bank turun lima sen kepada RM3.92, CelcomDigi merosot enam sen kepada RM4.37, manakala Petronas Chemicals dan CIMB tidak berubah, masing-masing mencatatkan harga RM7.21 dan RM5.22.Bagi kaunter aktif, Revenue menambah setengah sen kepada 40.5 sen, MY E.G turun 1.5 sen kepada 80.5 sen, Salutica menguncup 22 sen kepada 94 sen, Supermax kerugian dua sen kepada 88 sen dan Vinvest Capital tidak berubah pada 20 sen.Di papan indeks, Indeks FBM Emas menguncup 29.68 mata kepada 10,446.12, Indeks FBMT 100 susut 29.28 mata kepada 10,130.74 dan Indeks FBM Emas Syariah berkurangan 28.62 mata kepada 10,777.71.Indeks FBM ACE lemah 21.93 mata kepada 5,330.66 dan indeks FBM 70 merosot 12.80 mata kepada 13,678.32.Mengikut sektor, Indeks Produk dan Perkhidmatan Perindustrian menyusut 0.14 mata kepada 172.23 dan Indeks Perladangan turun 3.80 mata kepada 6,847.92.Indeks Perkhidmatan Kewangan kerugian 46.63 mata kepada 15,643.95 dan Indeks Tenaga susut 1.20 mata kepada 858.99. -BERNAMA


KUALA LUMPUR, 20 April- Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional dianggarkan RM34.02 bilion dan RM27.30 bilion dalam dana Islam.Hari ini, bank pusat akan menjalankan tender pasaran wang konvensional melibatkan sejumlah RM500 juta selama tujuh hari, serta tiga tender Qard terdiri daripada RM1.60 bilion (tujuh hari), RM800 juta (13 hari) dan RM500 juta (21 hari).Ia turut mengadakan tiga tender repo berbalik iaitu RM3.03 bilion bagi jangka masa 32 hari, RM1.4 bilion (61 hari) dan RM800 juta (91 hari).

Selain itu, bank pusat telah mengumumkan ketersediaan repo berbalik, perjanjian jual dan beli semula serta kemudahan murabahah komoditi bercagar untuk tempoh satu hingga tiga bulan.Pada pukul 4.00 petang, BNM akan menawarkan sehingga RM37.8 bilion untuk tender semalaman konvensional dan RM23.4 bilion bagi tender semalaman murabahah. -BERNAMA


Bursa Malaysia dibuka tinggi buat seketika pagi ini

KUALA LUMPUR, 20 April- Bursa Malaysia dibuka tinggi untuk seketika pagi ini sebelum berubah dan bergerak rendah, mengambil petunjuk daripada pengeluaran data Book Beige Rizab Persekutuan yang menunjukkan aktiviti ekonomi mungkin perlahan di tengah-tengah tekanan inflasi, kata seorang penganalisis.Pada 9.06 pagi, FTSE Bursa Malaysia KLCI (FBM KLCI) susut 0.10 mata kepada 1,424.97 daripada 1,425.07 daripada penutupan urus niaga Rabu.Indeks barometer dibuka pada paras 1,428.64, mengukuh 3.57 mata.Pergerakan harga di pasaran secara keseluruhan menyaksikan kaunter rugi mengatasi kaunter untung 147 berbalas 107, manakala 202 kaunter tidak berubah, 1,843 tidak diniagakan dan 18 yang lain digantung.Jumlah dagangan adalah 141.39 juta unit bernilai RM63.58 juta.Menurut laporan berita antarabangsa, data Beige Book menunjukkan ekonomi Amerika Syarikat (AS) pegun dalam beberapa minggu kebelakangan ini, dengan pengambilan pekerja dan inflasi yang perlahan serta akses kepada kredit yang semakin mengecil.Naib Presiden Penyelidikan Ekuiti Rakuten Trade Sdn Bhd Thong Pak Leng memberitahu Bernama Purata Perindustrian Dow Jones merosot sebanyak 80 mata manakala Nasdaq tidak berubah tatkala hasil 10 tahun AS menunjukkan sedikit peningkatan untuk melepasi 3.59%.Sementara di dalam negara, beliau mengunjurkan keadaan pasaran yang lesu meskipun beberapa kegiatan memburu saham murah dijangka muncul.“Kami menjangkakan sentimen kekal lembap dengan jangkaan kenaikan 25 mata oleh Rizab Persekutuan pada mesyuarat Jawatankuasa Pasaran Terbuka Persekutuan seterusnya. Sehubungan itu, indeks berkemungkinan berlegar dalam julat 1,420-1,430 hari ini,” tambahnya.Antara saham wajaran tinggi, Maybank tidak berubah pada RM8.69, manakala Public Bank, Petronas Chemicals dan CIMB susut dua sen setiap satu kepada RM3.95, RM7.19 dan RM5.20 manakala CelcomDigi turun tiga sen kepada RM4.40.

Bagi saham aktif, Salutica susut 21.5 sen kepada 94.5 sen, MY E.G turun satu sen kepada 81 sen, manakala Revenue Group menambah 2.5 sen kepada 42.5 sen, Tanco naik setengah sen kepada 47.5 sen dan Zen Tech tidak berubah pada 2.5 sen.Di papan indeks, Indeks FBM Emas menguncup 6.18 mata kepada 10,469.62, Indeks FBMT 100 susut 5.89 mata kepada 10,154.12 dan Indeks FBM Emas Syariah lebih rendah 0.72 mata kepada 10,805.61.Indeks FBM 70 merosot 29.22 mata kepada 13,661.90 manakala Indeks FBM ACE mengukuh 3.20 mata kepada 5,355.79.Mengikut sektor, Indeks Produk dan Perkhidmatan Perindustrian turun 0.11 mata kepada 172.26, Indeks Perkhidmatan Kewangan susut 2.87 mata menjadi 15,687.71 manakala Indeks Perladangan naik 18.21 mata kepada 6,869.93. -BERNAMA


KUALA LUMPUR, 20 April- Nilai ringgit meningkat berbanding dolar AS pada sesi awal urus niaga hari ini, didorong minat belian baharu selepas Malaysia mencatatkan lebihan dagangan yang lebih tinggi sebanyak 0.2% bulan ke bulan iaitu RM26.7 bilion pada Mac 2023, kata seorang penganalisis.Lebihan dagangan itu merupakan lebihan bagi bulan ke-35 berturut-turut sejak Mei 2020 dan tertinggi pernah dicatatkan untuk Mac.Pada 9.03 pagi, mata wang tempatan menambah nilai kepada 4.4295/4350 berbanding dolar AS daripada kadar penutup hari Rabu pada 4.4385/4435.Peniaga ActivTrades Dyogenes Rodrigues Diniz berkata lebihan dagangan mengukur perbezaan nilai antara barangan dan perkhidmatan yang dieksport dan diimport sepanjang tempoh yang dilaporkan dan pada kebiasaannya ia akan mendorong lebih ramai pelabur membeli ringgit.Dalam pada itu, ringgit diniagakan kebanyakannya lebih tinggi berbanding sekumpulan mata wang utama.Mata wang tempatan meningkat berbanding yen Jepun kepada 3.2840/2886 daripada 3.2919/2959 pada penutup Rabu, mengukuh berbanding pound Britain kepada 5.5041/5109 daripada 5.5100/5162 tetapi merosot menjadi 4.8525/8585 daripada 4.8508/8563 berbanding euro. Pada masa yang sama, mata wang tempatan turut mengukuh berbanding mata wang Asean.Nilai ringgit lebih tinggi berbanding rupiah Indonesia kepada 295.5/296.2 daripada 296.1/296.8 dan meningkat berbanding dolar Singapura kepada 3.3180/3223 daripada 3.3190/3230.Ringgit menambah nilai 7.86/7.88 berbanding peso Filipina daripada tahap penutup Rabu 7.89/7.91 dan naik berbanding baht Thailand kepada 12.8578/8790 daripada 12.8719/8917. -BERNAMA

(Ringgit meningkat berbanding dolar AS sesi awal urus niaga)


KUALA LUMPUR, 20 April- Kontrak niaga hadapan Kadar Tawaran Antara Bank Kuala Lumpur (KLIBOR) tiga bulan di Bursa Malaysia Derivatives tidak diniagakan pada sesi dagangan awal hari ini.Pada 9.33 pagi, bulan baharu Mei 2023, Jun 2023, Julai 2023 dan September 2023 semuanya masih terikat pada 97.23.Kedua-dua jumlah dagangan dan kepentingan terbuka kekal sifar. -BERNAMA

(Niaga hadapan KLIBOR dibuka tanpa catat dagangan)


Bursa Malaysia dibuka rendah, kadar faedah AS dijangka naik

KUALA LUMPUR, 19 April- Bursa Malaysia dibuka rendah hari ini berikutan jangkaan terdapatnya satu lagi kenaikan kadar faedah oleh Rizab Persekutuan Amerika Syarikat (AS) pada mesyuarat Jawatankuasa Pasaran Terbuka Persekutuan (FOMC) yang dijadualkan pada awal Mei, kata seorang penganalisis.Pada 9.06 pagi, FTSE Bursa Malaysia KLCI (FBM KLCI) turun 2.46 mata kepada 1,429.90 daripada penutupan Selasa pada 1,432.36.Indeks barometer dibuka pada paras 1,431.57, turun 0.79 mata.Pergerakan harga di pasaran menyaksikan kaunter rugi mengatasi kaunter untung 141 berbalas 99, manakala 234 kaunter tidak berubah, 1,824 tidak diniagakan dan 11 yang lain digantung.Jumlah dagangan 247.28 juta unit bernilai RM97.78 juta.Naib Presiden Penyelidikan Ekuiti Rakuten Trade Sdn Bhd, Thong Pak Leng memberitahu Bernama Purata Perindustrian Dow Jones (DJI) ditutup 10 mata lebih rendah pada Selasa, manakala Nasdaq tidak berubah dan hasil 10 tahun Perbendaharaan AS susut di bawah tahap 3.58%.Di dalam negara, beliau berkata pengumpulan oleh dana asing dapat dilihat, namun ia tidak cukup signifikan untuk memberi kesan besar menjelang cuti panjang untuk sambutan Hari Raya Aidilfitri.“Oleh itu, kami mengunjurkan dagangan di bursa tempatan kekal lesu dan indeks mungkin terperangkap dalam mod stabil pada tahap semasa dan berlegar dalam julat 1,430-1,440 hari ini,” katanya.Dalam kalangan saham wajaran tinggi, Maybank naik satu sen kepada RM8.71, manakala Public Bank susut dua sen menjadi RM3.96, Petronas Chemicals turun lima sen untuk mencatatkan harga RM7.35, CIMB rendah tiga sen kepada RM5.22 dan CelcomDigi kerugian satu sen kepada RM4.45.

Bagi saham aktif, Hong Seng tidak berubah pada 13 sen, Pharmaniaga menambah empat sen kepada 41.5 sen, SNS Network meningkat setengah sen kepada 28.5 sen dan Vinvest Capital menambah satu sen kepada 20 sen manakala Salutica susut 44 sen menjadi RM1.21.Di papan indeks, Indeks FBM Emas menguncup 20.74 mata kepada 10,519.74, Indeks FBMT 100 lemah 21.80 mata kepada 10,200.40 dan Indeks FBM Emas Syariah turun 19.63 mata menjadi 10,870.26.Indeks FBM ACE pula menyusut 7.55 mata pada 5,382.16 dan indeks FBM 70 berkurangan 47.05 mata kepada 13,770.02.Mengikut sektor, Indeks Produk dan Perkhidmatan Perindustrian susut 0.37 mata kepada 174.02, Indeks Perladangan turun 5.91 mata kepada 6,878.73 dan Indeks Perkhidmatan Kewangan merosot 23.48 mata kepada 15,707.98. -BERNAMA